Noviny boháčskou elitou nenávidených a obávaných 


ŽERME BOHATÝCH 


rdáva PRIAMA AKCIA - slovenská sekcia Medzinárodnej Asociácie Pracujúcich (PA-MAP) 


Číslo 4 
December 
2002 

* 

Ročník 11 

* 

Dobrovoľný 

príspevok 


SME NA j EDNEJ LODI A VERÍ ME VO VLASTNÉ SI LY! 


Kolektívnou priamou akciou 
za oprávnené požiadavky 


Naše odbory sa oháňajú veľkým bojom, ktorý 
by mal priniesť nejaké zmiernenie vládnych 
opatrení Bitva to ale bude, zdá sa, najmä 
slovná a s pochybnými výsledkami, pretože 
sa točí okolo vyjednávania a demonštrácii 

Vyjednávanie sa často robí tak, že každá 
strana príde s požiadavkami, ktoré druhá 
strana považuje za absolútne neprijateľné. 
Konkrétne v našom prípade sa v tripartite 
navodila atmosféra nemožnosti dohody. 
Vyčkáva sa. Bežná taktika na zlomenie 
oponenta. Uvediem príklad, vláda povie, že 
dôjde k rastu cien, dajme tomu benzínu o 3 
Sk. Pritom je jej skutočným zámerom zvýšiť 
ho aspoň o 1 Sk. Odbory povedia nie, ani o 
korunu. Jednania sú neúspešné. Na ďalších 
vláda trvá stále na svojom. Odbory sa boja 
postaviť a 1) buď odídu a pohrozia protest¬ 
mi alebo 2) prídu s návrhom maximálneho 
zvýšenia, povedzme o 1-2 Sk. V prvom prí¬ 
pade vláda vyhrala a ak to podľa jej ekonó¬ 
mov neprinesie ťažkosti príjmu sa 3 Sk (čo 
je skutočne úspech oproti 1 Sk). Hrozia jej 
ale protesty odborov (vynechajme fakt, že 
pričasto sú neúčinné). No, vláda vyhrala aj 
v druhom prípade. Chcela korunu, odbory 
nechceli ani to. Odbory sa môžu búchať do 
pŕs, ako sa im podarilo vyjednať dohodu, 
akí sú to len chlapíci a akú nenahraditeľnú 
funkciu plnia. Toto je jeden veľmi účinný 
postup politického boja zo strany vlády. 
Odbory síce môžu jasať, ale dôsledky sú ďa¬ 
lekosiahle pre radových členov. Žijú v ilúzii, 


že toto je skutočne cesta boja. Bojiskom sú 
už nie pracoviská, školy či bydliská, bojis¬ 
kom je okrúhly stôl. Väčšia skratka k smrti 
odborárskeho hnutia, solidarity a sebadôve¬ 
ry sa dá len ťažko predstaviť. Vyjednávanie 
a reformizmus - cesta do pekla! 

Parlamentarizmus nás spasí 

Vedenie KOZ hľadá cestu z krízy v politike 
a postrádajúc hlbšiu analýzu mocenských 
inštitúcií, dáva si plané nádeje. Ak na jednej 
strane tvrdia, že chcú sociálne citlivý parla¬ 
ment, ktorý bude počúvať a presadzovať ich 
postoje, sú len krôčik od kandidovania svo¬ 
jich zástupcov do parlamentu. Že sa k to¬ 
muto kroku odnikiaľ nikam zatiaľ neodvá¬ 
žili, má príčinu v ich vlastnej kríze a nedô- 
veryhodnosti, nie neochote (stačí sa pozrieť 
na ich stanoviská, napríklad k zastúpeniu 
českých odborárov v Senáte). Nuž, kariéra je 
viac ako úprimnosť a povedzme si to na ro¬ 
vinu, funkcia odborového byrokrata je dnes 
často hlavne o prilepšení si a budovaní ka¬ 
riéry. Aj politickej. Takýto duch odborov sa 
potom zákonite odráža aj na aktivitách, 
ktoré aj dnes majú len zriedka nádych 
priamej akcie. Radoví členovia sú vodení za 
nos, ukecávaní a hnaní do verejných akcií, 
kde počúvajú odborových bossov s niekoľ¬ 
konásobne vyššími platmi, ako im hovoria 
to, čo sami dobre vedia. Bojovnosť je tatam. 

(pokračovanie na strane 3) 



Ombudsman „radí" 

Náhodou sa mi do rúk dostali 
Petržalské noviny z 20. 9. 2002 

a v nich článok „Zamestnávatelia 
alebo podvodníci?“ Už názov 
napovedá, že niečo nie je v poriadku 
(veď oba podstatné mená sú len iným 
pomenovaním pre to isté). Pán 
ombudsman rozoberá prípad 
zamestnanca a jeho dvoch kelogov. 
Bývalý zamestnávateľ im nevyplatil 3- 
mesačnú mzdu plus náhradu mzdy. 

(pokračovanie na strane 2) 


Začína to nevinne 

Snáď ani niet anarchistického 
časopisu, ktorý by sa aspoň jedným 
článkom nevenoval problému 
neonacizmu. Na východe Slovenska je 
to už dlhú dobu dosť neznesiteľné. 

(pokračovanie na strane 5) 


Prečo nevolíme 

Nikoho sme nevolili a voliť ani 
nebudeme. V parlamentných ani 
v komunálnych voľbách. Nevidíme 
v tom nijaké riešenie. Tu je krátko 
niekoľko našich dôvodov s dôrazom 
na komunálne voľby (pochopiteľne, 
nejde o vyčerpávajúcu analýzu, len 
o vypichnutie najdôležitejších stránok 
problému). Prečo teda konáme, podľa 
mnohých, takto „nezodpovedne“? 

(pokračovanie na strane 2) 



Naša voľba - priama akcia 


Zákaz odborov, stres, nízke mzdy 
McDonald 's je skrátka fajn! 

Zlaté „m“ na červenom pozadí poznáme mnohí ako symbol McDonald's. McDonald's mnohí poznáme 
ako symbol nenásytného kapitalizmu. Nenásytný kapitalizmus mnohí poznáme prostredníctvom 
svojich zamestnaní. Na nasledujúcich riadkoch ti priblížime boj britských McDonald's Workers 
Resistance (MWR). Po 3 mesiacoch celosvetovej mobilizácie zorganizovali MWR 16. októbra 2002 

’ jednodňovú výstražnú akciu za naplnenie svojich 
oprávnených požiadaviek. Tento dátum si vybrali 
kvôli tomu, že od polovice 80. rokov je medzinárod¬ 
ným dňom proti sociálnym a ekologickým dopadom 
McDonald's (McD). Krok rozhodne hodný solidarity 
a hlavne nasledovania na každom pracovisku podpo¬ 
rili stovky zamestnancov McD a tisíce spotrebiteľov 
v Británii, Strednej Európe, Rusku, Severnej Ame¬ 
rike a Austrálii. Vrátane Priamej Akcie na Slovensku. 

(pokračovanie na strane 6) 


V EÚ ä mimo - kapitalizmus nekoná 

Nie je to tak dávno, čo sa vládni i nezávislí experti nechali počuť, aké prekvapenia nám prinesie vstup 
do EÚ. Hovoria o zvýšení cien benzínu, alkoholu, cigariet, elektriny, plynu, vodného a stočného, 
o zaostávaní rastu platov za zdražovaním po dobu niekoľkých rokov, o poklese reálnych miezd 
a životnej úrovne, či o tlaku na produktivitu práce (čiže o prepúšťaní, raste nezamestnanosti, krutých 
pracovných podmienkach, potláčaní odborovej organizovanosti) atď. Napadlo ma, prečo nám EÚ či 
NATO tak vychvaľujú ruka v ruke vláda, finančníci aj odbory? (pokračovanie na strane 2) 


Kto rý<hlo pratuje, 
ten rýthlo zomrie 

DAJ SI 
m PAUZU! 

Driamaakcia(a)ziDliD.com 



Zrazení k zemi a vinní 

Zdá sa, že fantázia na okrádanie je veľká. Aj keď v posledných rokoch spočíva vždy na tom istom 
princípe, mnohí jej stále veria. 

Najprv prišli a tvrdili, že si budeme musieť utiahnuť opasky. A my sme si ich skutočne utiahli, kým 
oni si zatiaľ pokojne nažívali. Potom tvrdili, že už to príde, že bude lepšie, nech si ešte chvíľu necháme 
opasky utiahnuté (aj keď sme už inú možnosť nemali). Lepšie však stále nebolo. Potom prišla nová 
vláda a tá tvrdila, že nie hneď, ale behom pár rokov bude lepšie. A my sme si opasky uťahovali ďalej. 
Ani o pár rokov nebolo lepšie. Vláda stále sľubovala, že bude lepšie, vytvárala ošiaľ okolo vstupu do 
EÚ a NATO, akoby to bol raj na Zemi. Prišla nová vláda. Ošiaľ si ponechala a s ním aj staré známe 
„musíte si utiahnuť opasky“, o chvíľu už budeme v EÚ aj NATO, bude lepšie. 

(pokračovanie na strane 3) 


Mladí, neskúsení... a odvážni! 

Študentské agentúry sú našim postrachom, no zväčša aj jedinou možnosťou ako si privyrobiť alebo 
vôbec prežiť. Sme pre nich lukratívnym nástrojom „podnikania“. Sme zbavení možnosti oficiálne sa 
brániť (študentské odbory nemajú právny základ), pracujeme za minimálnu mzdu (ktorá je navyše už 
pekných pár rokov rovnaká a ignoruje infláciu), nemáme skúsenosti s organizovaním odporu, sme 
ochotní podriadiť sa a nechať si pri rôznych príležitostiach siahnuť už na beztak biednu plácu (mnohé 
prípady nezapisovania plného počtu hodín) a len málo z nás má inú možnosť práce ako študentské 
agentúry, lebo zväčša pracujeme podľa okolností a potreby, nie pravidelne. Znamená to, že sa 
skutočne nemôžeme nijak brániť proti prípadnej nespravodlivosti? Ani náhodou! 

(pokračovanie na strane 2) 


Poľský 
hospodársky 
zázrak v ruinách 

Veru, Poľsko je dnes smutným dôkazom 
toho, že ani zahraničný ani domáci 
kapitál pracujúcich neochráni pred 
opakujúcimi sa cyklami ekonomickej 
krízy a chamtivosťou šéfov. Pred 
niekoľkými rokmi by tomu nikto neveril. 
Vďaka irformáciám od pňateľov 
z Anarchistickej Federácie (AF) aj ej 
anarchosyndikálistickej časti Iniciatívy 
Pracujúcich (IP), ktorí sa aktívne 
účastnia bojov, sa ti pokúsime príblížiť 
nedávne boje a skúsenosti poľských 
pracujúcich 

Ekonomická recesia so sebou 
v posledných rokoch priniesla 
zmrazenie rastu miezd a prácu v čoraz 
horších podmienkach. Staré známe ,Ak 
sa ti nepáči, zbohom“ sa stalo 
porekadlom dňa diktovaným trhom. 
Tým trhom, ktorý údajne najlepšie rieši 
naše problémy. 

Dôvody série bankrotov v Poľsku sa 
dajú rozdeliť do troch skupín: a) 
Vlastníci chcú čo najrýchlejší zisk, 
často to ale nefunguje, b) Zahraniční 
vlastníci sa snažia ovládnuť nový trh. 
Podniky, ktoré skúpia ženú do krachu, 
čím eliminujú konkurenciu. Výroba sa 
potom presunie do inej krajiny. 
Príkladom môže byť oceliareň Laziska 
(jediný výrobca zliatiny železa v Poľsku 
a druhý najväčší na svete). Oceliareň 
bola súčasťou holdingovej spoločnosti, 
ku ktorej patrila aj elektráreň. Po 
privatizácii holdingu, bola časť, ktorá 
spravovala elektráreň kúpená 
najväčším konkurentom oceliarne. 
Nasledovalo drastické zvýšenie cien 
elektriky (Huta Laziska dodáva 1 % 
všetkej elektrickej energie v Poľsku). 
Oceliareň prestala byť zisková, ale 
protesty pracujúcich prinútili 
dodávateľa energie znížiť ceny. c) 
Poľsko sa celý čas snaží prispôsobiť 
štandardom EÚ. Na pokraji krachu sa 
tak ocitajú aj ziskové podniky. 

(pokračovanie na strane 6) 

Talianski radoví odborári 


Mladí, neskúsení... a odvážni! 


v generálnom štrajku! 

18. októbra organizovali USI (Taliansky zväz syndikalistov, sekcia 
MAP) a ďalšie odbory radových členov celonárodný 24-hodinový 
generálny štrajk. 

Išlo o spoločnú akciu USI a 4 ďalších odborových zväzov radových 
členov (Cub/RdB, Confederazione Cobas, Sin-Cobas, Slai-Cobas). 
Prioritou bol štrajk proti vojne a triedna kritika kompromisného 
odborárstva (resp. taktiky reformistických odborov, akých je 
neúrekom aj u nás), politiky Berlusconiho vlády, rasistických 
zákonov, nárastu práce na čiastočný úväzok a flexibilite, za 
sociálne a odborárske práva. Svoj štrajk zvolali na rovnaký deň aj 
reformisti CGIL, ale radoví odborári zdôrazňujúci rozdiely medzi 
jeho triednym základom a rozporuplnosťou v inštitucionálnom 
a kompromisnom postavení CGIL (resp. taktiky sociálneho 
zmieru), zorganizovali svoje vlastné regionálne demonštrácie, 
oddelené od CGIL. 

Demonštrácií USI a radových odborárov sa na talianskych 
námestiach zúčastnilo okolo 300 000 pracujúcich. Mimo ne USI 
usporiadala aj vlastné demonštrácie, ktoré navštívili kolegovia 
z rôznych oblastí (Miláno, Bergamo, Savona, Trieste, Firenze, 
Massa-Carrara, Bologna, Ancona atď.). 

18. október bol len jedným krokom v širšom boji proti vojne 
a militarizmu a za sociálne a odborárske práva. Boj, v ktorom USI 
mieni pokračovať a rozšíriť ho prostredníctvom Medzinárodnej 
Asociácie Pracujúcich do ďalších krajín. Ide už o druhý generálny 
štrajk za aktívnej účasti USI v tomto roku. Prvý sa uskutočnil 15. 
februára za podpory desaťtisícov ľudí v uliciach a podľa údajov 
USI až niekoľkých miliónov celkovo. 



(pokračovanie zo strany 1) 

Nebola by to brigádnická práca, keby 
s človekom nechceli šéfovia vybabrať. 
Koncom leta som sa dostal k pomerne 
stupídnej, ale cenovo dobre 
vyzerajúcej 1 -2 dňovej brigáde. Na 
prvý pohľad. Išlo o lepenie etikiet na 
nápoje. Podstata: rozbalíš obal, 
vyberieš fľašu, zoberieš etiketu, 
nalepíš, fľašu zabalíš. Nič čo by sa 
nedalo zniesť. Aká však bola realita? 
Pracovné podmienky vyzerali asi tak, 
že sme boli v akejsi garáži plnej 
paliet s fľašami. Čo sa zo začiatku 
zdalo znesiteľné, sa stalo 
deprimujúce. Nájsť si svoj flek na 
„stoličke“ (asi 30 vysoký štós papiera 
A4), hrbiť sa v malom priestore 
a uhýbať sa kolegom a k tomu ešte 
uvedomiť si, že aj keď sa 
roztrhneme, nezarobíme viac ako 30 
sk/hod - len úplný idiot by nás 
v tejto situácii chcel vytočiť. Asi 
tušíš, že taký idiot na seba nenechal 
dlho čakať. 

Problém 

Už sme boli skoro hotoví, keď sme 
zistili, že chýbajú etikety k jednému 
druhu nápoja. Vtipálek, ktorý nám 
prácu pridelil, nám oznámil, že sú 
určite niekde na zemi a že ich máme 
pohľadať. Nielenže sme za toto neboli 
platení, ale hľadať správne etikety 
na zemi posiatej obrovskou 
hromadou prázdnych papierikov, 
nám všetkým skutočne zdvihlo žlč. 
Snažili sme sa navrhnúť, že ten, kto 
chce, nech to urobí, ale dostane za to 
príplatok. Ale ako to už tak býva, 
šéfovia sú zväčša tupí a nedajú si 
povedať od svojich „podriadených“. 
Nasledoval telefonát ešte väčšiemu 
šéfovi, ktorý tomu menšiemu šéfovi 
prikázal, aby sme my najmenší 
etikety okamžite našli a nalepili, inak 


nám nebude zaplatené. A že som bol 
drzí, vyhrážal sa, že ma vyradia z 
evidencie v agentúre (bojím-bojím). 
Vtipkár teda odišiel a my? 
V priebehu niekoľkých minút sme sa 
dohodli, že na prácu kašleme a že si 
ideme zapísať to, čo sme odrobili 
a ostatné nás nezaujíma (nech si tie 
etikety kľudne príde hľadať vtipkár 
alebo jeho boss). Asi dvanásti sme sa 
nasáčkovalo do agentúry (pracovali 
sme pre ňu, nie pre jej klienta, išlo 
o výnimku zbežnej praxe agentúr). 
Zdesená pracovníčka pochopila, že 
snažiť sa nás odbiť, nemá zmysel, 
volala šéfovi a ten tiež veľmi rýchlo 
pochopil. 

Kto bojuje, neprehráva 

Dohodli sme sa, že ak o týždeň 
prídeme po výplatu, opäť prídeme 
všetci a ak budú robiť problémy, 
všetci sa tam zas nahrnieme a potom 
prípadne zorganizujeme bojkot 
agentúry či inú formu akcie. Väčšina 
z nás skutočne prišla. Zistili sme 
však len to, že náš spor sa ešte rieši, 
takže o týždeň. 

O týždeň sme dostali bez problémov 
svoje prachy a to aj napriek tomu, že 
sme sa obávali, že nás budú chcieť 
okašľať. Vedeli sme, že niektorí 
brigádnici si nahlásili viac 
nalepených etikiet. Robilo sa 4 dni 
a už v druhý deň všetky nahlásené 
prevyšovali všetky, ktoré sa skutočne 
dali nalepiť (reálny počet fliaš). 
Agentúra to celý čas vedela a 
všetkým to zatajila!!! Dozvedeli sme 
sa to len náhodou. Takto parádne 
snami chceli vybabrať... Teda, 
hrozilo, že to vykryjú plošne - 
všetkým uberú, aby sa dodržal 
reálny počet, čím by sme po 
prepočítaní nezarobili ani trápnych 


30 sk/hod. Našťastie, nestalo sa 
a naša radikálna priama akcia bola 
úspešná. 

Jedinou negatívnou vecou bolo to, že 
agentúra mala dvoch „predákov“ 
z radov študentov a vyvŕšila sa 
pravdepodobne na nich 

(zodpovednosť). Neviem či sa tak 
nakoniec stalo alebo nie, žiaľ, proti 
tejto krivde sme sa už nedokázali 
spojiť. Osobne si ale myslím, že radšej 
ruky preč od predáctva a akýchkoľvek 
nadriadených pozícií. Nech už za ne 
dávajú akékoľvek peniaze, na 
zodpovednú prácu nepotrebujeme 
predákov. A na sabotáž im žiadni 
predáci nepomôžu, hehe. 

Moje dojmy zo skutočne okamžitého 
a spontánneho odporu drvivej väčšiny 
študentov sú jedine pozitívne. Bolo 
úžasné vidieť ten hnev a rýchlu 
AKCIU! To sa v dnešnej dobe len tak 
nevidí. Študenti totiž možno sú mladí 
a neskúsení, ale aj odvážni! 

Bráň sa, študent! 

Nenechaj so sebou na pracovisku 
zametať. Neobmedzuj sa na to, čo ti 
patrí podľa práva, žiadaj, čo ti patrí 
podľa zdravého rozumu. Postav sa na 
odpor, sabotuj, ber si, čo si myslíš, že 
ti nezaplatia, rob pomaly, nepracuj 
v prípade nízkej bezpečnosti 
a nedostatku nástrojov k normálnej 
práci, žiadaj občerstvenie, vytvor na 
pracovisku priateľskú atmosféru. Je 
veľa spôsobov obrany, tak využi svoj 
elán a sviežeho ducha a uži si to! 

Michal Tulík 

Podobnú skúsenosť som zažil v lete 2001. 
Ako sa riešila vtedy si môžeš prečítať v ŽB 
č.2 (zašleme na požiadanie). 



V EÚ či mimo 
- kapitalizmus nekončí 

(pokračovanie zo strany 1) 

Opierajú sa najmä o víziu, podľa ktorej by malo po 2-3 rokoch 
dôjsť k zlepšeniu. Spýtajme sa ale ako dlho bude trvať, kým sa 
pokles reálnych miezd dostane čo i len na súčasnú, už beztak 
nízku úroveň (nižšiu ako pred rokom 89)? A hlavne, podelia sa 
s nami boháči o túto chystanú ešte väčšiu sociálnu krízu? 
Budú s nami zdieľať biedu, aby sme sa mohli mať neskôr 
dobre všetci? Nie a vládny balíček biedy na rok 2003 to 
potvrdzuje. 

Argument, že nakoniec dôjde k istému poklesu nezamestna¬ 
nosti môže byť oprávnený, ale aj keď odhliadneme od otázky, 
za ako dlho a za akú cenu, vyvstáva pred nami zásadný 
problém. Zahraničný i domáci kapitál, ktorý ju má znížiť bude 
totiž len ďalej presadzovať vyššiu produktivitu práce a že to 
zahŕňa aj tvrdé pracovné podmienky pociťuje mnoho z nás. Te¬ 
da, viac pracovných príležitostí nemusí znamenať lepší život? 

O vstupe sa má rozhodnúť referendom a informačnou 
kampaňou, ako ale bude vyzerať môžeme tušiť z toho, čo sme 
zažili počas pro-NATO kampane. Kritický názor v nej nebude 
mať priestor. 

KOZ obhajuje vstup do EÚ z pozície pracovných príležitostí, čo 
je znakom do očí bijúcej degenerácie. Jedna vec je pracovať, 
druhá za akých podmienok. KOZ sú iba tieňom myšlienky, na 
ktorej odbory vznikli. Sú inštitúciou očividnej zrady záujmov 
ľudí práce - čo je medzi pracujúcimi názor pomerne častý. Ak 
si byrokrati z KOZ myslia, že oni budú tou silou, ktorá sa už 
postará o negatíva, nuž, po toľkých zradách a neschopnosti 
chrániť vlastných členov už neveríme. 

Súčasné odbory nám nepomôžu. Napriek tomu, odbory môžu 
vyzerať aj inak ako tie dnešné. Môžu byť bojovné a efektívne. 
A práve také a jedine také potrebujeme, aby sme nielen 
zmiernili negatíva (a nielen vstupu do EÚ), ale predovšetkým, 
začali konečne bojovať za zlepšenia a vyslobodenie sa z pozície 
námezdných otrokov. Pretože, či už v EÚ či NATO budeme 
alebo nie, vždy tu bude kapitalizmus. V spoločnosti založenej 
na takomto princípe ťaháme za kratší koniec. Vždy. Navždy? 

(mi) 


(pokračovanie zo strany 1) 

Tým, že okamžite ukončili pracovný pomer vraj 
„využili zásadu rovnosti účastníkov pracovno¬ 
právneho vzťahu.“ Fuj! Odkedy je medzi zamestná¬ 
vateľom a zamestnancom rovný vzťah?! Možno tak 
na papieri, ale poďme ďalej. Ombudsman radí, aby 
zamestnanec napísal sériu listov na všemožné 
miesta a čakal. Ak odpoveď nepríde, má sa obrátiť 
na súd a poznamenáva, že sa dá využiť aj trestný 
zákon s trestom až 12 rokov (ak ide o viac ako 10 
zamestnancov). Pri pomyslení na dlhý súdny proces 
sa však nejeden z nás radšej zbytočne nebude 
zaťahovať do papierovačiek a zmieri sa s vecou. 

To ale nie je jediná možnosť. Príkladom môže byť 
moja vlastná skúsenosť, ktorú sme opisovali v ŽB č. 
2 (týkala sa brigádnickej práce a nezapočítania 
plného počtu odpracovaných hodín). Spor sa riešil 
úplne inak a aj sa úspešne vyriešil. Dokonca sme sa 
dozvedeli, že sa nim inšpirovala skupina robotníkov 
z Bratislavy. Naštvaní sa vydali priamo za šéfom, 
aby mu dali najavo, že zvýšenie miezd, ktoré žiadajú 
myslia skutočne vážne. Stalo sa. Podobne sa vyriešil 
aj spor z článku „Mladí, neskúsení... a odvážni!“ 
Nepotrebujeme súdy, aby sme dostali, čo nám patrí. 
Potrebujeme len zdravý rozum, štipku odvahy 
a hnevu. Priama akcia je totiž viac ako nekonečné 
kecanie, papierovačky či jednania. Tých, ktorí žijú 
z našej práce nemáme o čo prosiť. To, čo nám 
právom patrí si musíme brať sami! Nie je to jediná 
cesta, ale skúsenosti ukazujú, že tá najúčinnejšia 
a zväčša aj najrýchlejšia a to aj vtedy, keď sa zdá, že 
nepomôže ani pán boh, nie to ešte pán ombudsman. 
Stačí veriť vo svoje sily a solidaritu, nie v kecy tých, 
ktorí majú hlavu v zákonoch a biedu poznajú akurát 
tak z filmov, kníh a teórií. 

(mi) 


Prečo nevolíme vodcov 

Veľa miest má v čele skorumpovaných primátorov a mestských 
poslancov. Dochádza k rozdeľovaniu obchodných zákaziek 
„vlastným ľuďom“ a v niektorých mestách je následne situácia, 
kedy 2-3 ľudia vlastnia všetky významne nehnuteľnosti. Ďalším 
prípadom je rozkrádanie obecného majetku a zadlžovanie. Tu sa 
osvojila metóda zábavy a estetiky. Prostredníctvom zábavných 
podujatí a rekonštrukcie a skrášlenia mestských centier 
navodzujú dojem prosperity a dobrých časov. Nehovorí sa už 
o zadlžení mesta a zanedbávaní chudobných a okrajových štvrtí. 
Aj tí, ktorí by inak nevolili, sú za danej situácie ochotní zapojiť sa 
a vybrať si „menšie zlo“ - ľudí, ktorí sa o všetko postarajú alebo 
aspoň budú mať šanca. Nie je ale všetko zlato, čo sa blyští. 
Podstatou komunálnych i parlamentných volieb, sú ekonomické 
záujmy, i keď vo voľbách komunálnych môže ísť vo väčšej miere 
skôr o prestíž, kariéru a známosti (čo je ale skvelá cesta 
k ekonomickým záujmom). Pretože mocenská pozícia otvára 
priestor pre ovplyvňovanie a finančné i nefinančné odmeňovanie. 
Jednoducho, moc otvára priestor pre korupciu - vždy a všade. 
Môže sa zdať, že ak už nič iné, noví vodcovia (tento termín preto, 
lebo odráža bežnú mentalitu viery v riešenia prostredníctvom 
ľudí v mocenských pozíciách) sa vysporiadajú s nespravodlivos¬ 
ťou starých a možno aj prispejú k zlepšeniam. Najmä, ak ide 
o ľudí charizmatických, ktorým komunita dôveruje a pozná ich 
ako ráznych a nekompromisných. Ak ale chceme úplne odigno- 
rovať teóriu (fakt, že mocenská pozícia dokáže človeka naozaj 
zmeniť, aby zabudol na svoje predošlé postavenie), potom poďme 
do reality a spomeňme si prinajmenšom na známych odborár¬ 
skych predákov. Odborár stelesňuje boj za záujmy pracujúcich. 
Čo sa však deje v realite - akonáhle sa dostane do pozície byro¬ 
krata či priamo do parlamentu, zabudne na záujmy radových 
členov. Žeby išlo len o skazený charakter? Nie a ak niekto verí 
v takéto vysvetlenie znova ho to poženie do viery v nových neska¬ 
zených vodcov, ktorí nám zhora prinesú prosperitu. Do úzadia sa 
dostávajú práve hlbšie problémy - už spomínané problémy 
autority a moci. Dobrí vodcovia jednoducho neexistujú. 

Zmeny, ktoré sa odohrali po parlamentných voľbách za posled¬ 
ných vyše 10 rokov znamenali len minimálne odchýlky od jedinej 
cesty. Je to cesta kapitalizmu, ekonomických tlakov, rodinkár¬ 
stva a v neposlednom rade diktátu nadnárodných inštitúciu 
(napríklad, Medzinárodného Menového Fondu). Ani pravica, ani 
ľavica na tom nemôžu nič zmeniť, pretože to ide, dalo by sa 
povedať, „mimo nich“. Presnejšie, oni nemôžu za svoje pozície. Sú 
súčasťou zložitého systému, ktorého zmena by znamenala zmenu 
ich vlastnej mocenskej pozície. A to je pre kohokoľvek v takejto 
pozícii očividne nežiaduce. Ide to mimo nich a snaha o zmenu 
systému by znamenala pripraviť sa o výhody spojené 
s privilegovaným postavením. To nie je v ich záujme (a nebolo to 
ani v záujme tých „najväčších revolucionárov“, spomeňme tre¬ 
bárs Lenina pre tých, ktorí ešte veria v mýtus socializmu zhora). 
Založíme si vlastnú stranu, ako to chceli vodcovia KOZ alebo 
radšej vyhodíme necelé 3 milióny (údajne z grantov zahranič¬ 
ných partnerov a nadácií) na vymývanie mozgov svojim členom (a 
lá KOZ)? Stále to isté divadielko s názvom „z blata do kaluže“. 
Tade cesta zmeny nevedie. Pokým sa sami nezačneme spájať 
a riadiť si vlastné životy bez akýchkoľvek vodcov, sme stratení. 
A hoci žijeme vo svete, kde akékoľvek istoty sú už len spomien¬ 
kou na minulosť, niektoré veci sa nemenia. Či už moc politická 
alebo za ňou stojaca ekonomická, stále sa nedá reformovať, stále 
sa nedá prispôsobiť záujmom ľudí dole, moc sa dá jedine zrušiť 
a nahradiť samosprávou výrobcov a spotrebiteľov. Samosprávou 
ľudí dole. (mi) 

(Otázke parlamentných volieb sme sa viac venovali na plagátoch PA, 
ktoré sa dostali do asi 15 miest celého Slovenska.) 


Noviny ŽERME BOHATÝCH vydáva Priama Akcia - členská sekcia Medzinárodnej Asociácie Pracujúcich. 
Noviny sú vydávané na vlastné náklady s cieľom agitovať za oprávnené požiadavky pracujúcich 
proti svojvôli zamestnávateľov a politikov! 

Radi uverejníme príspevky o problémoch a bojoch na pracoviskách. Redakcia si vyhradzuje právo krátiť texty. 
Redakcia: Michal Tulík, Fero Daniel, ND. Názory vyjadrené v ŽB nie sú nutne názormi organizácie. 
Kontakt: Priama Akcia, PO Box 16, 840 08 Bratislava 48, e-mail: redakcia@zwlw.com 
Organizačný email: priamaakcia@ziplip.com (Bratislava) alebo pa vuchod@uahoo.com (Východné Slovensko) 

SME NA J EDNEJ LODI A VERÍ ME VO VLASTNÉ SI LY! 

Kolektívnou priamou akciou za oprávnené požiadavky 



(pokračovanie zo strany 1) 

Sociálny zmier je mýtus - 
generálny štrajk? 

Sme v kritickej situácii. Mnohí z nás čelia 
existenčným problémom, ledva prežívajú, sú 
odkázaní na pomoc rodín a priateľov, majú 
problémy postarať sa o deti, platiť za služby, 
študovať... A predsa sa nájdu aj takí, ktorí 
tvrdia, že najprv si musíme počkať a až keď 
uvidíme, že nám nie je ešte horšie, potom 
môžeme protestovať. Iní tvrdia, že nemáme 
na to, aby sme reformy neprijali alebo ich 
oddialili. Nuž, ak je niečoho málo a ide 
o prežitie (a taká je naša situácia), tak by sa 
mal uskromniť skutočne každý. Žiadne 
spoločenstvo inak neprežije. Zatiaľ sa tu 
uskromňujeme vždy len my! Čakanie a 
„nemáme na to“ odmietame a považujeme za 
nezmysel. Navyše, ak je niečoho málo, je 
nutné určiť si priority. Podobne zmýšľa aj 
vláda (resp. MMF), len tou prioritou je 
spôsobiť nám taký šok, ktorý veľa z nás 


nemusí už vôbec rozchodiť. My vidíme 
priority inak. Ak nemáme na základné služby 
ako zdravotníctvo či školstvo, nebudeme 
dávať predsa na armádu. To je predsa zločin! 
Vzhľadom k útoku vlády na viacerých 
frontoch je obrana zameraná len na jednu 
frontovú líniu odsúdená na zánik. Tu sa 
nedá reagovať rokovacími stolmi, pretože 
sme vo vojnovom stave bez prímeria. Treba 
konať rýchlo a nekompromisne (práve 
kompromisy nás dostali do dnešnej situácie). 
Ako teda zvrátiť zdanlivo nezvrátiteľné? Veď, 
čo mocní rozhodnú, my dole len ťažko 
ovplyvníme. Pravda je taká, že hoci je tento 
poddajný postoj veľmi bežný, nemá žiadne 
opodstatnenie. Stále tu sú možnosti, ako 
povedať nie a ako jediné riešenie v tejto 
situácii sa javí generálny štrajk. Krok 
závažný a skutočne riskantný, ale o nič 
menej závažný a riskantný pre naše životy 
ako dopady reformných krokov. Generálny 
štrajk je skutočne na mieste. Je viac než 
jasné, že vláda neustúpi demonštračným 
akciám, ktoré podľa odborových šéfov v roku 
1995, 1999 a 2001 stačili na to, aby sa 
otvoril priestor pre rokovanie a naplnenie 
viacerých požiadaviek. Niečo tu ale nesedí 
a to je naša katastrofálna sociálna situácia. 
Buď nás vodia za nos alebo požiadavky, 
ktoré boli naplnené sú úplne okrajové. Pokles 
nezamestnanosti a rast životnej úrovne? 
Možno na Marse. Generálny štrajk! TERAZ! 

Kto a ako 

Sú dve možnosti. Spoliehať na svojich 
predákov a tlačiť ich k akcii až do zbláznenia. 
Alebo to urobiť priamo. Zobrať iniciatívu do 
vlastných rúk. Radoví členovia ako aj neorga¬ 
nizovaní pracujúci. To sú tí, ktorí najviac 
trpia a majú na zlepšení najväčší záujem. 


Dá sa postupovať tak, že na každom 
pracovisku sa vytvorí štrajkový výbor, ktorý 
vzíde z rozhodnutia verejného zhromaždenia 
na danom pracovisku. Nesmie sa dovoliť, aby 
niekto hovoril v mene iných, čo sa dá zabez¬ 
pečiť imperatívnym mandátom. To znamená, 
že závery, ktoré sa dohodnú na zhromažde¬ 
niach bude delegát len tlmočiť (napríklad 
v prípade potreby koordinovať akcie s inými 
pracoviskami). Nebude mať moc konať 
a hovoriť za seba. Bude len sprostredkovať 
to, na čom sa dohodlo zhromaždenie, ktoré 
ho zvolilo. Delegát musí byť kedykoľvek 
odvolateľný a neplatený (ide o spoločnú vec, 
nie o biznis). Zhromaždenia by mali byť 
jediným miestom pre tvorenie rozhodnutí. 
Každý tak má hlas a možnosť vyjadriť sa. 

Je pravdepodobné, že túto aktivitu bude 
chcieť niekto ovládnuť (rôzni karieristi). Je 
potrebné čo najskôr ich zo stretnutí vykázať, 
inak boj zneužijú pre svoje zámery. 
Nepotrebujete ich, to oni potrebujú vás. 

Ak je úloh, pred ktorými stojíte, veľa, treba si 
ich rozumne rozdeliť. „Ten délá to a ten za 
tamto a všichni dohromady...“ Poznáš to. 
Snažte sa boj prepojiť s inými pracoviskami 
bez ohľadu na profesiu a to aj za hranicami. 
Zapojte do boja komunitu, obec, mesto, 
môžu poskytnúť významnú pomoc (spoločné 
varenie, finančné zbierky na štrajkový fond, 
starostlivosť o deti a pod.). 

Všetko je to na vašej predstavivosti, dôvtipe 
a experimentovaní. Základom je priama 
akcia, nie vyjednávanie úzkej skupiny 
predákov a ich snaha boj zmierniť. Demokra¬ 
tické rozhodovanie, kde nikto nemá výkonnú 
právomoc a teda nemôže rozhodovať za vás 
bez vás. Spájanie sa do väčších celkov 
prostredníctvom stretnutí mandátovaných 
delegátov, čím sa zabezpečí koordinovanie 


akcií na viacerých pracoviskách (hoci dnes 
veľkú časť týchto môže uľahčiť internet). Toto 
je len stručný náčrt, ktorý sa nemusí hodiť 
na každú situáciu. 

Ak môžeme pomôcť a nezaspíme, radi 
podporíme takýto boj. Veľa šťastia a hádam 
dovidenia na štrajkovej línii. 

Michal Tulík 


Hurá, boháči sú s nami! 

Prezident Konfederácie odborových zväzov 
(KOZ) Ivan Saktor má mesačný plat bez 
odmien takmer 60-tisíc korún. Plat 
prezidenta KOZ je totiž podľa vnútornej 
smernice 4,5-násobkom priemernej mzdy 
v hospodárstve. Tá v prvom polroku 2001 
bola vo výške 12 811 Sk. Plat viceprezidentov 
môže byť 3,5- až 4- násobkom priemernej 
mzdy. ... Počet odborárov však stále klesá. 
Kým pred revolúciou ich bolo takmer 1,9 
milióna, v súčasnosti ich počet klesol zhruba 
na 650- tisíc. 

Haló, psychiatria? Máme tu súrny prípad! 

I. Saktor: „Do tripartity pôjdeme, aj keď 
nebude spĺňať účel dohadovania, pretože táto 
vláda sa dohadovať nechce.“ 

„Netvrdím, že nemáme istú zásluhu na tom, 
že na Slovensku sú také nízke mzdy. Žiaľ, 
veľakrát sa to vytrhne z kontextu a hovorí sa, 
že odbory sú zodpovedné za nízky rast miezd. 
Dá sa s tým síce súhlasiť, lebo existuje 
liberálne prostredie vyjednávania. Až na to, 
že dva roky sme boli v rokovaniach 
obmedzovaní, lebo bola mzdová regulácia, 
isté uzávierky a reštrikčné opatrenia na 
štátny rozpočet.“ 


(pokračovanie zo strany 1) 

Ak tomu veríme, čaká nás opäť veľké 
sklamanie. Po vstupe znova povedia, 
chvíľočku, bude lepšie. Potom príde nová, 
možno úplne iná vláda a celé to môže začať 
odznova. Pred voľbami sľubovali lepšie platy, 
lepší zdravotnícky systém, nové reformy, 
lepší život. Sľubovali všetko, hotový raj. 
Ľudia sa zase nechali oklamať a opäť s tou 
už toľkokrát zneužitou dôverou volili. 
Výsledok? Škrty prakticky všade, okrem 
armády (kde je navýšenie), zmrazenie rastu 
miezd (čiže ich zníženie) a rast cien. „Je to 
v záujme našej ekonomiky,“ hovoria. My si 
budeme uťahovať opasky a kapať od bolesti 
či od hladu a ústavní činitelia si od januára 
zvyšujú platy! 

Toto nie je Kocúrkovo. Toto je charakter 
balíka sociálnych škrtov a reforiem. Ako sa 
zhodujú ekonomickí experti, životná úroveň 
bude nielen stagnovať, ale hrozí jej pokles . 
Veľa z nás si to už ani nedokážu predstaviť. 


Ako sa ešte dá zhoršiť život z ruky do úst? 
Asi máme začať kradnúť. OK, ale keď už, tak 
bohatým! 

Už 13 rokov budujeme nové vzťahy a to 
nielen ekonomické. Každý sa stará o seba. 
Lámu sa 
príbu¬ 
zenské 
a pria¬ 
teľské 

putá. A nové vládne opatrenia to len posilnia. 
Vinní sme vraj my - málo platíme na 
cestovnom, chceme bezplatné školstvo, 
užívame si zo sociálnych podpôr, naschvál 
sme chorí a vyciciavame zdravotníctvo, 
tešíme sa z nízkych daní. A chudáci 
podnikatelia kvôli nám nemajú čo do úst. 
Toto musí skončiť. Musíme si byť rovní. 
Podľa príjmu. Chudobní s chudobnými, 
bohatými s bohatými. Odzvonilo časom, keď 
boháči aj chudobní na tom boli rovnako. 


Je to zvrátené, ale človek nadobúda 
tento dojem. Sme leniví, využívame štátne 
príspevky ako sa dá, nemyslíme na 
budúcnosť. Blbosť! Za prvé, ak by sme aj takí 
boli, dohnal nás k tomu tento systém, 
v ktorom 
sú peniaze 
viac ako 
slušnosť. 
Po druhé, 
za ekonomickú krízu nie sme zodpovední my. 
Po tretie, kým my si uťahujeme opasky, 
boháči sa majú dobre a stále lepšie. Alebo si 
za posledné roky azda zaregistroval nejaké 
škrty namierené na nich? A teraz nám títo 
„vyvolení“ idú rozkazovať zo svojich 

ministerských a poslaneckých kresiel 

a tvrdiť, že je to všetko naša vina. Máme byť 
vzdelaní, máme sa prebíjať životom a robiť 
kariéru, máme začať podnikať a hrabať ako 
oni. Páni, koryto je ale obmedzené a kto by 
potom pracoval na vaše plné trezory? Vidieť, 


že táto hŕstka arogantov skutočne žije medzi 
nami a pociťuje to, čo my... Čo je ale 
šokujúce, je nová generácia, ktorá tieto kecy 
žerie a prijíma za svoje, častokrát pritom ide 
o ľudí, ktorí na tom sú rovnako zle ako my. 
Takto sa medzi nami dole začínajú zbytočné 
spory, z ktoiých jediný prospech majú zas 
len tí hore. Nenechajme to dospieť tak 
ďaleko, aby sme za našu zhoršujúcu 
situáciou vinili stále viac ľudí z našich radov. 
To chcú a to nesmieme dopustiť. Pracujme 
spoločne s vlastnými, nie s mocnými! 
Nezrádzajme sa v dobe, keď najviac 
potrebujeme vzájomnú pomoc. Naši kolegovia 
a kolegyne vo svete sú krásnym príkladom 
toho, že v solidarite je sila, ktorá n ám 
umožní ubrániť sa a opäť vybudovať lepšie 
spoločenské zväzky. 

Peter Hrivňák, Michal Tulík 


Zrazení k zemi a vinní 


Čo rok dá a vezme: 

* Zvýšenie cien potravín, cigariet a tabaku 

O deväť % v 2003 a podobne v 2004. 
Fajčiarom predražia cestu k smrti o 4 Sk 
(v mene vstupu do EÚ) a o pár ďalších rokov 
nákupom pašovaných cigariet od kšeftárov 
(asi v rámci podpory podnikania). Nebolo by 
čudné, keby im odmietli aj zdravotnícku 
starostlivosť, veď je to ich vlna, nech si platia 
sami (nie tabakové koncerny)... 

* Drahšie pohonné hmoty 

Motoristom zdražie poistenia áut asi o 1150 
Sk (osem poisťovní ponúka rovnaké ceny - 
nech žije voľný trh a konkurencia!) plus 
benzín a možno aj nafta. 

* Doplácanie za zdravotnú starostlivosť. 
Pacientom pribudnú nové choroby, ako 
napríklad stres z nedostatku peňazí na 
návštevu lekára a liečenie chorôb. Vitaj 
v Sparte - zbavíme sa slabých a chorých. 
Boháči ale môžu byť slabí a chorí a bude 
o nich postarané. Pri celkovom dopade 
balíčka budú pre chorého sumy 60 Sk za 
lôžko, 30 Sk za jedlo, 30 Sk za ubytovanie, 
30 Sk za návštevu špecialistu, 20 Sk za 
recept atď. naozaj hrozbou. A to sa majú 
rušiť niektoré nemocnice a dôjsť k zdraženiu 
liekov (o 3 %, doplácať sa nebude len na tie, 
ktoré plne hradí zdravotná poisťovňa). 
Údajne sa naučíme šetriť a nechodiť 
k lekárovi zbytočne. A kto nám dá peniaze 
a čas na zdravé jedlo? Ako sa zbaviť ochorení 
z nezdravého životného prostredia? Lekárov 
predsa nevyhľadávame z nudy a za ochorenia 
často nenesieme vinu my, ale pracovné 
podmienky, životné prostredie, uponáhľanosť 
dnešnej doby a výrazne až úplne obmedzená 
možnosť alternatívy. Toto ani zďaleka nie sú 
subjektívne dôvody, ktorým by sme dokázali 
brániť. 

Zákon, ktorý počíta s týmito poplatkami bol 
dočasne stiahnutý, aby sa upravili formálne 


nedostatky súvisiace s požiadavkami EÚ. 
S poplatkami sa počíta. 

* Zníženie sociálnych dávok 
Nezamestnaným zoberú aj to málo, čo majú 
a pri náraste cien sa budú musieť zaobísť bez 


500 sk, číže reálne o sumu ešte vyššiu. Ale 
nudiť sa nebudú, čakajú ich novodobé 
nútené práce obalené do fráz o „zachovaní 
pracovných návykov“ či „pomoci komunite“. 
Nemáš prácu? Tvoja vina, ale opováž sa 
flákať či hľadať si novú! Nebudeš mať čas. 
Budeš pekne čistiť ulice, nech ťa každý vidí. 
A opováž sa požadovať za to normálnu mzdu! 
Budujme spoločne raj pre zamestnávateľov, 
ktorí takto dostali možnosť robiť si s nami už 
úplne, čo sa im zachce. Arbeit macht frei... 

* Žiadne štrnáste a trináste platy pre štátnych 
zamestnancov a škrtanie platov v štátnej 
správe. 

Hasičom trinásty a štrnásty plat zoberú, 
fizlom ponechajú. Samotní poslanci si 
chystajú zvýšiť svoje platy o ďalších 2000 Sk. 
Ich doterajší príjem za rok 2002 je 37 100 
Sk. Tým by si prilepšili aj ministri (na vyše 
58 tisíc), prezident (takmer 156 tisíc) a ďalší 
ústavní činitelia - ich platy sa odvíjajú od 
poslaneckých. Plus zvýšené nezdaniteľné 
paušálne náhrady vo výške 80 % platu pre 
nebratislavských a 70 % pre bratislavských. 

* Dane 

Rovná daň zatiaľ nie je, ale jej vyrovnávanie 
už nastáva. Človeku sa na um derú 
myšlienky o nezmyselnosti tvrdení ako 
„rovnosť“ a „slobodný svet rovných šancí“, ale 
má vôbec význam komentovať ich? Kým 
základom života sú moc a peniaze, na 
rovnosť zabudnime. „Múdrosti“ z kníh 
liberálnych učencov nie sú stavané na reálny 
svet, nech preto radšej zostanú v knihách. 


* Zdraženie energií 

Priemerná slovenská domácnosť zaplatí 
mesačne za elektrinu asi o 150 Sk viac - vyše 
700 Sk. Plyn pre domácnosti zdražie o 43,7 
% a teplo o 10 %. 


* Dôchodky 

Síce porastú (priemerne asi o 300 sk), ale až 
od júla 2003. Žeby taktika „zdražiť-nechaj 
pomrieť-ušetriť“? 

* Podpora bývania. 

Štátna prémia sa od januára znižuje na 
pätinu z ročného vkladu. 

* Sociálne dávky na prídavky na deti 

Podľa nového zákona, ktorý však prezident 
nepodpísal (zatiaľ) by bola maximálna 
sociálna dávka pre rodinu 10 500 sk. Vieme, 
že ide o opatrenie zamerané proti Rómom. 
Bez ohľadu na to, že tento problém vôbec nie 
je tak čiernobiely, ako sa mnohým zdá, nič 
iné ako rast kriminality ma nenapadá a to 
bez ohľadu na farbu pleti. Takéto 
krátkozraké jednoduché riešenia sociálnu 
situáciu na Slovensku okorenia rastom 
kriminality, rasizmu a neonacizmu, 
posilnením policajných zložiek atď. Riešenie 
na jedničku... Priemerná rodina by dostala 
rovnaké prídavky ako milionári a to vo výške 
270 Sk (oproti doterajším 480-890 Sk, podľa 
veku detí). Chudobnejšie rodiny by dostávali 
k prídavkom aj príplatky (210-620 Sk, podľa 
veku detí a príjmu rodín). Došlo by 
k zvýšeniu rodičovského príspevok, ktorý 
dostávajú matky na materskej s deťmi do 3 
rokov a to z 2 740 na 3 790 Sk, no matky by 
ho nemohli poberať súbežne s peňažnou 
pomocou v materstve. Otcovia by ho mohli 
dostávať jeden mesiac, znížený na 1 200 
korún (v takej sume by bol aj pre matky na 
materskej, ktoré pracujú a dieťa nedajú do 


Zasmejme sa s Mikim 



jaslí ani iného ústavu, ale starajú sa oň 
doma). Slobodným matkám, ktorým bývalí 
partneri neplatia na deti by štát namiesto 
nich náhradné výživné nevyplácal. 

* Vysoké školy 

Študentom na vysokých školách od nového 
školského roka vezmú 6-12 tisíc ročne. Vzde¬ 
lanie bude právom pre toho, kto ma ťažšiu 
peňaženku. Už ani neprekvapí neexistencia 
podpory pre sociálne slabých, aby to neohro¬ 
zilo slabšie rodiny. Študenti ale chystajú boj 
a hádam si z nich budú môcť zobrať príklad 
aj pracujúci a nezamestnaní, teda 
potenciálni kolegovia. A hoci skúsenosti 
z bojov sú minimálne, hádam sa nebude 
treba hanbiť. 

Michal Tulík, Fero Daniel 


Chudobným bral, bohatým dáva[ 

Zákaz odborov, stres, nízke mzdy 

McDonald's je skrátka fajn! 



(pokračovanie zo strany 1) 

Prehlásenie MWR: 


"Aby bolo všetkým zamestnancom McDonald’s 
na celom svete umožnené organizovať sa 
podľa vlastného rozhodnutia a spravovať 
záležitosti, vlastných organizácií na pôde 
zamestnávateľa, zverejňovať oznamy pre per¬ 
sonál na svojom pracovisku a vo všeobecnosti 
rozširovať informácie bez prekážok. 

Aby toto právo na vlastné organizácie 
a slobodu prejavu nebolo závislé od počtu 
členov organizácií a aby nikto nebol 
postihovaný za svoje členstvo v organizácii. 
Táto požiadavka sa týka pracujúcich zamest¬ 
naných firmou McDonald’s priamo i nepriamo 
a zahŕňa napríklad aj tých, ktorí vyrábajú 
hračky k jedlám alebo baliarňach. Naše životy 
sú možno odlišné, ale náš boj je rovnaký. 
Na záver, žiadame McDonald’s, aby jasne 
ukázali, že svojich zamestnancov nevlastnia 
a že nemajú právo diktovať nám názory, ktoré 
máme alebo nemáme zdieľať a prejavovať. “ 

MWR ďalej vysvetľujú: Nepovažujeme 
16. október za cieľ sám o sebe. Naša medzi¬ 
národne koordinovaná akcia má len povzbu¬ 
diť vytváranie lokálnych samosprávnych 
organizácií pracujúcich. S nádejou očakáva¬ 
me, že akcie sa stanú základným kameňom 
budovania dôvery, odvahy a schopnosti 
zamestnancov McD vziať do rúk správu nad 
vecami, ktoré sa dotýkajú ich životov a ktoré 
doteraz vždy diktoval niekto iný. Ak bude 
naša rodiaca sa snaha o rebéliu a odpor 
potlačená alebo vyprchá, zlyhali sme. Ak ale 
uspejeme, 16. október bude znamenať väčšiu 
silu našej siete spolupráce, zvýši naše počty, 
náš vplyv a našu sebadôveru a odvahu. Hoci 
vyzývame k akciám proti McD, nemyslíme si, 
že útlak a vykorisťovanie sa týka len podni¬ 
kov s rýchlym občerstvením či nadnárodných 
spoločností. Ľudia nám hovoria „ak sa ti 
nepáči, odíď“, ale my veľmi dobre vieme, že 
tu je kopec iných zamestnaní, ktoré sú rov¬ 
naké zlé či horšie ako McD. Preto sa snažíme 
rozvinúť kontakty s ostatnými pracujúcimi 
v ostatných priemyselných odvetviach. 
Napríklad, pracujúci z telefónnych ústrední 
šírili naše materiály v ich miestnom McD 
a my sme zas šírili tie ich v našich 
telefónnych ústredniach. Nejde len o McD 
alebo McJob-y, ide o samotnú myšlienku 
námezdnej práce. Uvedomujeme si, že náš 
boj je prirodzene prepojený s ostatnými. 


McJob je termín pre zamestnanie, ktoré 
nevyžaduje vysokú kvalifikáciu, je slabo platené, 
spôsobuje vysoký stres, vyčerpáva a nie je 
stabilné. Nazýva sa tak preto, lebo ide o typické 
podmienky v reštauráciách McD. 

Odvrátená tvár šaša Ronalda 

Zaujímavé fakty o McDonald's poskytol gene¬ 
rálny sekretár medzinárodnej odborárskej 
federácie IUF Dan Gallin pre dokument 
o kauze McLibel z roku 1997. McD vtedy dali 
na súd anarchistov z London Greenpeace 
(zhoda názvu s Greenpeace je čisto 
náhodná). Súd McD pravdaže prehral. 

McD považujú odbory za tretiu stranu 
a popierajú ich legitímnosť ako inštitúcie na 
vyjadrenie záujmov zamestnancov. Odbory 
a kolektívne vyjednávanie akceptovali len 
v prípadoch, keď už nemohli inak, lebo by 
museli zatvoriť pobočku alebo by ich to 
poškodilo v očiach verejnosti. Ale aj tam, kde 
odbory povolili, snažia sa osekať ich pôsob¬ 
nosť. Odbory pre McD nich znamenajú výda¬ 
je, čo nezapadá do ich orientácie na jediný 
ich cieľ - zisk. Zamestnanci čelia výrazne 
nízkym mzdám, zväčša na úrovni minimálnej 
mzdy. A keď prídu odbory, vždy žiadajú 
vyššie mzdy, čo im ukracuje zo ziskov. 
Pracovné podmienky sú ďalšou hrôzou. 
Reštaurácie praktizujú „rýchle jednanie“, čo 
zahŕňa nepretržitú ťažkú prácu bez oddychu. 
Ak existujú odbory väčšinou určia nejaký 
limit počtu hodín, po ktorých má nasledovať 
prestávka. To takisto protirečí filozofii McD, 
ktorá usiluje o maximálne využitie zamest¬ 
nancov. Neakceptuje platnosť iného práva 
ako svojho, čiže situáciu úplnej svojvôle. 
Neakceptuje jednanie so zamestnancami. Len 
v málo krajinách zamestnanci vybojovali 
stabilné a dlhodobo fungujúce organizácie. 

Ďalšie fakty: Drvivá väčšina zamestnan¬ 
cov nemá plný úväzok, dávky sociálneho 
zabezpečenia, kontrolu (prípadne len 
minimálnu) nad pracoviskom a odchádza po 
niekoľkých mesiacoch. Fluktuácia je 300- 
400 % ročne. V McD pracujú najmä mladí 
ľudia, priemerne vo veku 21 rokov (zväčša 
bez kvalifikácie), ľahko nahraditeľní, ženy 
v domácnosti, prisťahovalci či utečenci. Táto 
mladá a zraniteľná pracovná sila má jednak 
zabezpečiť maximalizáciu ziskov, jednak 
minimalizovať hnev a schopnosť brániť sa, 
keďže mladí sú často neskúsení, nevedia ako 
sa organizovať a bojovať za svoje práva. 
Často je to prvé zamestnanie, ktoré vykoná¬ 


vajú. Veľká časť školení pre manažérov McD 
sa týka „jednania“ s odbormi a monitorova¬ 
nia ich aktivít. Pokusy uplatniť svoje nároky, 
spochybniť niečo alebo vynášať vnútorné 
problémy mimo pracovisko - vôbec každé 
správanie, ktoré se prejavuje odporom 
a nelojálnosťou, vedie k preradeniu na horšiu 
prácu, k strhávaniu mzdy, niekedy dokonca 
k fyzickým trestom. Dochádza k vyplácaniu 
prémií za vzájomné špicľovanie medzi 
zamestnancami, k odmenám za zachovanie 
mlčania, prípadne k vyplácaniu odstupného 
- všetko praktiky, ktoré majú ututlávať kon¬ 
flikty so zamestnávateľom. Prevádzky McD 
sú charakteristické intenzívnym vykorisťova¬ 
ním zamestnancov prostredníctvom prísneho 
systému založeného na drile, degradácii 
a sektárskej ideológii totálnej lojality a sto¬ 
tožnenia sa s firmou. A predsa, aj tu prepu¬ 
knú konflikty. McD a iné reštauračné reťazce 
zavádzajú vysoko automatické zariadenia, 
ktorých obsluha nevyžaduje školenie. A hoci 
sa im to vcelku darí, tvrdo bojujú o stovky 
miliónov dolárov vládnych subvencií na „ško¬ 
lenie“ svojich zamestnancov. Americkí daňoví 
poplatníci tak v podstate subvencujú nízke 
mzdy, automatizáciu a fluktuáciu v reťazcoch 
s rýchlym občerstvením. Obrat McDonald’s 
činí ročne 3 miliardy dolárov, pričom pôsobí 
v odvetví s najnižšou m in im álnou mzdou. 

„(Zamestnanci) nemajú zaručené žiadne 
zamestnanecké práva. Nemajú garantované 
zamestnanie ani pracovné podmienky. “ 

Ronald Beaviers, viceprezident amerických 
McDonald's, 1995 _ 

V prípade záujmu o ďalšie fakty o McD nás 
kontaktuj. Dovidenia na podobných akciách 
o rok. Boj pokračuje! 

Solidárne akcie na Slovensku 

Banská Štiavnica 

Vylepenie letákov zameraných na ekologické 
a kultúrne dopady o McD na fakulte ekológie 
a environmentalistiky. 

Trnava 

Rozdávanie letákov PA. 

Bratislava 

Rozdávanie letákov zamestnancom a okolo¬ 
idúcim - Hviezdoslavovo námestie, SNP, 
Obchodná, Polus. Vo veľkej miere sa potvrdi¬ 
lo to, čoho sme sa najviac obávali - negatívny 
postoj zamestnancov McD. Jednoducho, ak 


človek v nejakom podniku nepracuje a príde 
ako „cudzinec“ zvonku, len málokedy sa 
stretne s inou reakciou a o to viac, ak ide 
o mladý a neskúsený personál. Na druhej 
strane, predsa len sa nám podarilo z ďalšieho 
zdroja zistiť, že manažment akoby štartoval 
proces rušenia plných úväzkov a ich náhra¬ 
du za pracovnú silu s čiastočným úväzkom. 
Košice 

Rozdávanie letákov PA, pikety, transparenty, 
hrniec vegánskej polievky vďaka ľuďom okolo 
kolektívu Jedlo Namiesto Zbraní. 

Negatíva a pozitíva 

Kvôli neskorému informovaniu sa ľudia 
v Žiline a Banskej Bystrici nestihli zapojiť. 
Negatíva vo vzťahu k zamestnancom trocha 
zmierňuje skutočnosť, že sme im poskytli 
informácie o tom, že vôbec niečo také ako 16. 
október a McDonald's Workers Resistance 
existuje. Teší nás hlavne fakt, že prvýkrát sa 
tu podarilo zmobilizovať aktivistov k akcii 
v j eden spoločný deň a to vo vlastnej lokalite 
a navyše ešte aj v reakcii na medzinárodný 
deň akcií! 1300 letákov rozdaných na celom 
Slovensku je tiež celkom slušný počet. 
Potešením je aj radosť MWR: „Ďakujeme za 
správy o chystaných akciách. Sú pre nás 
veľkým povzbudením!“ 

Nabudúce to hádam bude lepšie a bez zby¬ 
točných chýb, ktoré sa stali a nemuseli sa. 
Vďaka všetkým, ktorí sa ozvali, pomohli, 
vylepovali plagáty, informovali svoje okolie, 
boli na mieste a inak podporili, ak sa 
nemohli účastniť. Zvlášť vďaka ľuďom, ktorí 
robili vegeburgery a polievku za rýchlu 
reakciu, ochotu a žrádlo, pravdaže :) 
Detailnejšiu správu zašleme na požiadanie. 
Naša zvedavosť nekončí jednou akciou 
a praktikami McD na Slovensku sa mienime 
zaoberať pozornejšie. K tomu ale potrebuje¬ 
me tvoju pomoc. Ak vo svojom okolí poznáš 
niekoho, kto v McD robí/robil, ozvi sa nám! 
Otázka policajta, ktorý nám oznámil, aby sme 
zbalili stolík s vegeburgerrrá a nezaberali verejné 
priestranstvo: „A to vy ste proti alebo za McD?“. Po 
jasnej odpovedi reaguje: „No, ja som tam 
chodieval, ale už tam nevkročím. Ja som raz z toho 
dostál takú hnačku...“ 

Akcie vo svete 

Veľká Británia, Nový Zéland, Taliansko, 
Nemecko, Francúzsko, Rusko, Mexiko, 
Slovinsko, Austrália, Dánsko, Španielsko, 
Švédsko, Severné Írsko, Srbsko atď. 
štrajky, pokusy o štrajk, zastavenia práce, 
pikety, rozdávanie letákov, spomalenia práce, 
zacementované toalety, maródky, popíjanie 
počas práce, demonštrácie, sabotáže... 

Zdroje: www.mwr.orq.uk . www.alarm.solidarita.org 


Vstanem ráno o siedmej, najem sa 
a padám na stanicu. Za týždenný lístok 
vysolím stovku, čo sa ešte dá, ale ako vždy aj 
tento rok plánuje vláda na študentoch ušetriť 
a tak sa naša zľava bude znižovať. Mne už 
začína byť pomaly jedno. O rok a pol budem 
mať 26 rokov a akákoľvek zľava mi skončí. 
Budem platiť stovku denne a nie týždenne. 
O ôsmej mi prichádza vlak a pri pohľade 
naňho začínam mať žalúdočné problémy. 
Z raňajšej hmly sa vynorí skutočný veterán 
železníc. S úbohým zatrúbením a jedným 
svietiacim svetlom dáva vedieť, že je tu. 
Pamätám si keď som raz v telke videl film 
z triptychu o Homolkovcoch kde bol presne 
ten istý vlak, akým chodím do školy. Vtedy 
som sa podivil, či ešte je vôbec legálne púšťať 
tieto vraky na koľaje. Pozerám sa cez okno, 
ktorý z dvoch vozňov je prázdnejší. Môžem si 
vybrať. Prvý je starší, pôsobí trochu 
sentimentálne, je v ňom strašne horúco, 
nedá sa v ňom pohodlne sedieť, strašne 
v ňom hučí (funguje aj ako rušeň) a neviem 
prečo, ale stále to v ňom divne páchne. Ten 
druhý je trochu novší, ale je v ňom zima, 
často sa stáva že sa v ňom nedajú zavrieť 
dvere (no, aspoň máme čerstvý vzdoušek :)). 
Vyberám si ten prvý. Smrad ale teplo. Mám 
šťastie a nachádzam prázdne sedadlá. 
Skúšam si pohodlne sadnúť. Vlak sa 
rozbehne a už si to šinie. Každou zastávkou 
je nás viac, už dávno nesedím sám. Sme tu 
nasáčkovaní ako kravy v dobytčiaku. Niektorí 
to už vzdali a radšej si postoja na chodbičke 
vedľa záchodu, ktorý už toho musel prežiť 
naozaj veľa a z ktorého sa šíri živočíšny 
smrad. Jediné potešenie je dlhšia zastávka 
v jednej dedine, kde si dám cígu a očumujem 
zastávku a holky, ktoré sedia vo vlaku. 
Zasmradený od lacného tabaku sa vraciam 
do vlaku a prežívam posledné minúty. Na 
konečnej vystúpim. Uvedomím si, že mám 
ešte tri hodiny čas než mi začne hodina. 
Neskôr som však nemohol ísť, lebo žiadne iné 
spoje nejdú. Ďalší vlak mi ide o 12:00 a to by 
som už na hodinu nestíhal. Párkrát som 
premýšľal aj nad internátom, ale mne to 
veľmi nevyhovuje a popravde, keď som videl 
tie izby, v ktorých bývajú moje spolužiačky, 
mal som dosť. V izbe pre troch ľudí bývajú 
štyria, nábytok je rozbitý, hajzle a elektrika 
by tiež potrebovali rekonštruovať. Plesnivé 
fľaky na stenách zakrývajú plagáty, okná 
netesnia a stále im tam fúka. To radšej nie. 


Za MHDčku neplánujem platiť, tak sa 
radšej pomaly pešo trepem ku škole. A ako 
vždy, premýšľam. Nejaké počiatočné nadše¬ 
nie zo školy už vyprchalo. Počas štúdia nám 
nejakí mudrci na ministerstve zrušili 


možnosť vybrať si či chceme vo svojom 
odbore pracovať ako učitelia alebo ako 
vedeckí pracovníci (v treťom ročníku sme si 
mali vybrať, čo chceme študovať). Ja ani 
moje spolužiačky sme sa necítili na to byť 
vedcami, tak sme si chceli urobiť pedago¬ 
gické minimum. Žiaľ, niekto si myslel niečo 
iné a tak vybrali za nás (bez nás) a možnosť 
byť pedagógmi nám zobrali. Samotní profáci 
len nechápavo kývali hlavami a tvrdili, že 
s tým sa už nedá nič robiť a nikto nevie, čo 
s nami po škole bude. Ja chcem ešte využiť 
poslednú šancu ísť do USA a zarobiť 
s kamošmi nejaké prachy. Vôbec sa mi tam 
nechce, ale o pol roka mám 25 a moji rodičia 
nedostanú na mňa žiadne prídavky, 
poistenie budú musieť platiť už oni. Ledva 
doštudujem. Už teraz sa ledva držím 
s peniazmi ako tak. Nemôžem si dovoliť kúpiť 
ani nejakú knihu. Konečne som chcel začať 
tento rok brigádovať (za 35 Sk/hod.), ale 
štvrtý ročník nie je žiadna sranda. 
Jednoducho nestíham. Rozmýšľam či mám 
v USA zostať rok, ak robota bude v pohode 
a budem môcť dobre zarobiť. Musím už 
myslieť, čo so sebou po škole. Chcem odísť 
z domu a na to potrebujem prachy. Od 
našich nechcem nič, veď oni sami ledva 
vyžijú. Najnovšie je foter už polroka na 
maródke a asi pôjde na polovičný dôchodok. 
A samozrejme, z roboty sa mu vyhrážajú, že 
ho vyhodia, ak bude dlho maródovať. 
Odborári im v podniku ešte chceli vybaviť 
trinásty plat 1300 Sk, ale, žiaľ, pán majiteľ 
im povedal nie, pretože, tak ako každý iný 
rok, aj tento sa rozhodol kúpiť si nové auto 
za tri a pol milióna. Ak chcete vidieť 
primitívny kapitalizmus, poďte na východ 
Slovenska. A to nám nový pán minister chce 
zaviesť na vysokých školách poplatok 6000- 
12 000 Sk za školský rok. Nejaké nádeje, že 
by som dostal hoc aj pôžičku si nerobím. Ako 
sa vyjadril samotný pán Fronc: „Neviem to 
garantovať“, či zo zavedením školného 


automaticky príde aj možnosť dostať 
pôžičku.“ Tak to už skutočne neviem odkiaľ 
ich zoberiem (teda skôr fotrovci). Možno 
preruším štúdium a ostanem v Amerike rok. 
Ale to mi tiež veľmi nevyhovuje, lebo stratím 


kontakt so svojimi spolužiačkami, s ktorými 
si už dobre rozumiem. A tiež je tu holka, 
ktorá sa mi páči a nerád by som sa od nej 
lúčil na takú dlhú dobu. Je to hnusné 
samému sebe, ale asi si vyberiem možnosť 
ostať v USA. Prachy pred ľuďmi, ktorých 
mám rád. To som dopadol. 

Som už v škole, ktorá svojím interiérom 
dýcha boľševickým duchom. Aspoň, že tu 
máme asi 70 % holiek. Aspoň sa je na čo 
pozerať :). Najprv idem po knihy, ktoré som 
si včera objednal. Samozrejme, že som 
nedostal ani jednu. Školská knižnica je na 
tom biedne. Nie sú prachy. Škola sa topí 
v dlhoch, ledva prežíva a na nové knihy nie 
sú peniaze. A ak sa niečo napíše, nemá to 
kto vydať, lebo opäť nie sú prachy. Minule 
nás na hodine jedna profáčka prosila, aby 
sme si kúpili jej knihu, lebo ak sa nepredá 
celý náklad nakladateľstvo jej odmietne vydať 
ďalšiu. Ja by som si ju aj kúpil, ale na toto 
jednoznačne nemám prachy. Minule som 
čítal, že školstvo dostane na budúci rok od 
novej vlády zas málo peňazí, aby sa konečne 
oddlžilo. Hold, treba splácať pôžičky Svetovej 
banke. Na modernizáciu armády bude treba 
do roku 2009 zaplatiť viac ako 100 miliárd 
korún. Super! Som normálne rád, že končím 
školu. 

Idem aspoň na internet, jednu z mála 
výhod študenta. Čakám asi pol hodiny 
a nemám šťastie. Vyfasoval som jeden 
z počítačov s klávesnicou, na ktorej nevidieť 
asi dve tretiny písmen. Klávesnice sú jedny 
z najlacnejších a dlho nevydržia. Škola šporí. 
Logické. Päť minút zabijem s ceruzkou 
v ruke a dopisovaním písmen na klávesy. 
Keď skončím, zistím, že sa mi zasekáva 
klávesa Enter (čím sa stáva písanie 
neznesiteľným) a polovicu času trávim jeho 
vyťahovaním na pôvodné miesto. Po chvíli sa 
uvoľňuje iný počítač a tak si k nemu sadám. 
Internet fachčí celkom v pohode. Keď som už 
konečne celkom rozbehnutý, v celej škole 


vypadne elektrika. Niekto za mnou zapičuje. 
Ja nie. Už som na to zvyknutý. Škola má 
nejaké tie roky a elektrifikácia by potrebovala 
vymeniť. To sa stáva aspoň raz za deň. 
Vstanem a idem sa najesť. Nájdem si 
prázdne kreslo na chodbe a zjem desiatu. 
Ako väčšinou aj teraz je to chlieb z maslom 
a lacnou salámou. Na obedy už druhý rok 
nechodím. Neboli síce drahé, ale zas tie 
dávky boli tak malé, že som si po nich stále 
niečo musel dokúpiť v bufete. 

Odchádzam na hodinu. Celkom 
v pohode, zaujímavá téma, profáčka, ktorá 
nás berie ako rovnocenných. Dá sa povedať, 
že zábava. Po hodine si zájdem so 
spolužiačkami na pivo. Zas tá istá téma. 
Dezilúzia zo školy, strach čo s nami bude po 
škole. Jedna spolužiačka nemá ani šajnu. 
Druhá chce začať podnikať v úplne inom 
odbore ako študuje. Ja tiež krútim hlavou na 
otázku či viem, čo budem po škole robiť. 
Jediné čo viem je, že chcem odísť minimálne 
z východného Slovenska. Najradšej by som 
odišiel do Prahy, ale so svojim odborom tam 
toho veľa nenarobím. Dopijem pivo a padám. 

Ponáhľam sa na vlak a opäť je to tá 
stará šunka pripomínajúca skôr červenú 
ponorku ako vlak. Cestou späť ma čaká ešte 
výluka. Takže po troch zastávkach na vlaku 
šup do chladných autobusov, kde sa všetci 
trasieme a potom opäť na vlaky, kde sa 
snažíme nájsť vozeň, ktorý je aspoň trochu 
vyhriaty. Dávam sa do reči so sprievodcom, 
ktorý sa ma ešte provokačne pýta či mi nie je 
zima. Rozprávame sa o robote, o škole a len 
tak mimochodom sme sa dostali aj k vlakom, 
v ktorých obidvaja trávime čas. S úsmevom 
na tvári mi oznámi, že tieto vlaky už nemajú 
žiadnu účtovnú hodnotu a že v prípade, že by 
napríklad zhoreli, tak by to vlastne nebola 
žiadna škoda. Jediný spôsob ako ohodnotiť 
tieto vlaky je odniesť ich do zberu. 
Chechtáme sa na tom, i keď to do smiechu 
nie je. O desiatej večer konečne zastavuje 
vlak v domácej stanici a ja pálim domov spať. 
Som zničený zo života a to som ešte len 
v škole a mal by som si užívať študentského 
života. Normálne začínam mať strach zo 
života, čo ma čaká. A blbé je to, že takéto 
pocity má veľa mojich rovesníkov. Máme ešte 
len čosi viac ako dvadsať a cítime sa ako 
starci. 

Fero Daniel 


J eden deň 24 ročného starca 

Space I mpact 10 
alebo Svet je hore 
nohami 

Prvého novembra 2002 sa 
v Humennom ako obvykle raz za čas 
konala v poradí už 10. hudobná akcia 
„Space impact“ zameraná na Techno 
a Drum and Boss (DnB). 

Potešilo nás, že sa v tomto 
meste koná aspoň niečo netradičné 
pre mládež a nakoľko DnB sa nám 
páči, rozhodli sme sa, že sa na akciu 
vyberieme. Usporiadatelia boli naši 
známi a v podniku sme čakali dobrú 
zábavu. Ľudí bolo na začiatku 
pomenej a tak sme si sadli 
a vyčkávali na nástup prvého dídžeja. 
Poznali sme väčšinu prítomných - 
fanúšikov techna a sympatizantov 
alternatívnej kultúry. Nálada ma však 
hneď prešla, keď som si všimol, kto 
stojí pri dverách na vstupnom a stará 
sa o poriadok na akcii. Boli to dvaja 
neonacisti. Po čase za nimi prikvitli 
ďalší a tak ich tam dokopy 
pobehovalo asi 10. Pochopili sme, že 
nemá zmysel ísť ani za 
organizátorom, pretože poznáme 
situáciu u nás. Týchto dvoch náckov 
poznám veľmi dobre. Už dlhšie o sebe 
prehlasujú, že s neonacistami už 
nemajú nič spoločné, ale keď vidíte 
ich kamaraden, ktorí za nimi došli, 
pochopíte, že to tak nie je. 

Na začiatku som to chcel brať 
ako vtip, ale nedá sa. Už to nie je na 
smiech a nedá sa to brať na ľahkú 
váhu. Na akcii, ktorú organizujú 
ľudia z alternatívnej scény, robia 
ochranku náckovia. Nakoniec sme to 
vydržali tri hodiny a radšej sme šli 
domov. 

K žiadnej bitke nedošlo, i keď by 
to bolo v tej chvíli asi najúčinnejšie. 
Nedošlo k nej zo zjavného dôvodu. 
Nik nechcel príliš vyskakovať, pretože 
by sa bál, že ak niekedy pôjde domov 
sám a oproti nemu 5 náckov, tak by 
už domov po svojich nedošiel (ak by 
vôbec došiel). 

Záver? Humenné je ďalším 
mestom na východe Slovenska, ktoré 
sa stáva mestom neonacistov a ich 
posluhovačov. Nikdy však 

nepochopím, prečo sa ľudia zo scény 
spájajú s naziskinheads, prečo im 
dávajú zarobiť, prečo proti nim nič 
nerobia... 

Preto prosím všetkých, ktorým 
nie je jedno čo sa deje v ich meste, 
organizujte sa proti hnedému 
svinstvu. Píšte, hovorte, kričte, ale 
hlavne bojujte! 

František Sivý 




Začína to nevinne 


sa dá kľudne posediet, tak si 
s nimi začnú podávať ruky a ba¬ 
viť sa s nimi ako s najlepšími ka¬ 
marátmi (a niekedy dokonca aj 
viac ako so svojimi kamarátmi). 
Títo majú o pokoj postarané. 
Tých zopár, pre ktorých je 
antifašizmus viac ako silné reči 
a nášivka s nápisom „Gegen 
nazis“ a pre ktorých je 
priateľstvo s náckom porušenie 
morálnych zásad, sa ešte o niečo 
snaží. Vystavujú sa ale nebezpe¬ 
čenstvu útoku náckov, strachu 
ísť večer domov osamote, strate 
kamarátov, pre ktorých je 
dôležitejšie v kľude si vypiť pivo 
ako postaviť sa za priateľa. 

A teraz si porovnaj 
počiatočný postoj „antifašistov“ 
a postoj na konci. Ako rýchlo sa 
vzdali zásad a kamarátstva. Toto 
nie je nejaká teoretická schéma 
ale skutočnosť, ktorá sa 
odohrala v mnohých mestách 
a v mnohých sa skutočnosťou 
ešte len stane. Ak títo chuligáni 
nebudú zastavení teraz, kým sú 
mladí, neorganizovaní a je ich 
málo, tak počkaj 3-5 rokov 
a uvidíš. Ani nevytiahneš nos 
z domu, aby si sa okolo seba 
nepoobzeral. Budeš musieť 
míňať svoje peniaze na zbrane. 
Začneš vážne premýšľať o kurze 
bojového umenia, nie preto, že 
by si chcel, ale preto, že musíš. 
Pokojný život sa ti skončí. Tak to 
bolo v mnohých mestách a niet 
dôvodu prečo by to nemalo byť aj 
v tvojom prípade. Buď sa im 
postavíš teraz alebo ťa zrazia 
neskôr. Ak na to zatiaľ 
s kamarátmi a kamarátkami 
nemáte, tak sa im aspoň bez 
strachu pozri do očí alebo sa len 
postav spoza stola, keď sa začne 
nejaká provokácia. Sám budeš 
prekvapený reakciou. Rešpekt si 
u nich vybuduješ aj takýmito 
drobnosťami. Uchovaj si aspoň 
dôstojnosť, keď ti berú slobodu! 

Fero Daniel 


Posledné roky to boli len 
skupinky chuligánov s neonacis- 
tickými symbolmi a rasistickými 
postojmi, ktorí cez víkend pripití 
a v skupinkách šikanovali každé¬ 
ho, koho stretli. Dnes už títo chu¬ 
ligáni (a chuligánky) vyrástli a za¬ 
čali sa organizovať. Či už v Mláde¬ 
ži SNS/MSNS alebo v novej neo- 
nacistickej organizácii Nové Slo¬ 
bodné Slovensko (NSS, viac o nich 
v ŽB č.3). Je obtiažnejšie dokázať, 
že ľudia v kravatách a bielych 
košeliach, ktorí chodia na akcie 
MSNS a NSS sú neonacisti. 
Pekným príkladom je vyšetrovanie 
Zuzany Papugovej, ktorá sa mala 
dopustiť trestného činu podpory 
a propagácie hnutí smerujúcich 
k potlačeniu práv a slobôd. 


V organizácii je sila 

Zuzana Papugová je ambiciózna 
členka MSNS v Košiciach (pres¬ 
nejšie, podpredsedníčka pre eko¬ 
nomiku), u ktorej sa pri domovej 
prehliadke našiel napríklad doku¬ 
ment s názvom Nástup 88 (v neo- 
nacistickej symbolike znamená 8 
poradie písmena H v abecede. 88 
je teda HH - skratka pre Heil 
Hitler). Papugová sa obraňovala, 
že je to dokument, o generácii 
z roku 1988, ktorá sa vtedy snaži¬ 
la o prevrat v republike. Skutočne 
presvedčivé... Papugová má tiež 
priateľské a organizačné kontakty 
s NSS, ktorých členov pozýva na 
spoločné akcie a spoločné akcie aj 
organizuje. Ako mladá exhibicio- 
nistka sa nechala spolu so svojimi 


neplnoletými 
kamarátkami foto¬ 
grafovať pred neo- 
nacistickou vlajkou 
s tričkom Rudolfa 
Hessa a so zdvi¬ 
hnutou pravicou. 

Po ich zverejnení 
sa od nej dištanco¬ 
vala aj samotná SNS, ktorá ju 
predtým ochraňovala. Papugová 
už ako tak skončila. 


Spoliehať sa na súdy? 

Aj keď súd dokáže vinu a odsúdi 
túto Zuzanu z Arku (ak mám 
parafrázovať článok na webe 
MSNS, kde je prirovnávaná k his¬ 
torickej postave Johanky z Arku), 
neurobí sa toho veľa. Na jej miesto 
v organizácii budú navrhnutí ďalší 
kariéristi či kariéristky a tentokrát 
si dajú väčší pozor, aby ich tak 
ľahko nechytili. My však medzi 
týmito neonacistami žijeme a po¬ 
známe ich. Vieme, že majú po tele 
vytetované neonacistické symboly 
a symboly tretej ríše. Vidíme 
s kým sa stretávajú, vidíme aké 
materiály rozširujú, koho napáda¬ 
jú. My vieme, že to neonacisti sú 
a nepotrebujeme súd ani žiadne 
štátne orgány, aby to odklepli. 
Koniec koncov, politici ešte veľmi 
radi použijú tieto opice, keď sa 
bude zhoršovať sociálna situácia, 
keď sa pracujúci začnú organizo¬ 
vať a začnú „robiť problémy“. 
Neonacizmus sa stále hodí tým, 
ktorí sa boja o svoj majetok získa¬ 
ný okrádaním pracujúcich. 


Krčmový antifašizmus - 
krutá skúška priateľstva 

Čo je horšie, v mnohých mestách 
sa stáva to, že aj mladí ľudia, ktorí 
sa zaujímajú o myšlienky sociálnej 
spravodlivosti (i keď zo začiatku 
skôr o alternatívnu kultúru, kto¬ 
rou ale prešli aj viacerí z nás) sa 
k neonacizmu stavajú dosť ľaho¬ 
stajne. Pokiaľ je ich málo, tak sa 
z nich smejú, ignorujú ich a majú 
plné ústa antifašizmu. Keď je ich 
viac a neonacisti im obsadia 
obľúbenú krčmu, nájdu si inú. Ak 
obsadia aj tú, skúsia to inde. Keď 
zbijú prvého z nich, postavia sa 
k nemu chrbtom alebo vinu 
zvaľujú na neho samotného [„zby¬ 
točne si provokoval“). Ak je náckov 
viac ako ich samotných a majú 
problém nájsť si večer podnik, kde 


Manifest 

Antifašistickej Akcie Bratislava 


My Antifašistická Akcia Bratislava 
[AAB] nadväzujeme na tradíciu 
militantného antifašizmu. Hlási¬ 
me sa k fyzickej opozícii proti 
fašistom, pretože táto stratégia sa 
tak ako v minulosti, tak aj v prí¬ 
tomnosti preukázala ako veľmi 
efektívna pri vytláčaní fašistov 
z verejného života. Ako príklad môže 
poslúžiť Anglicko, kde v apríli 1994 
na základe dôslednej práce 
Antifašistickej Akcie a rôznych iných 
militantných antifašistických skupín 
sa otvorene fašistická Britská 
Národná Strana stiahla z verejného 
života prehlásením, že už nebudú 
organizovať „žiadne pochody, žiadne 
stretnutia a žiadne akcie.“ Nie sme 
primitívni násilníci. Nemienime sa už 
ale ani viac vystavovať násiliu 
fašistických gangov a obávať sa 
o bezpečnosť ako svojich rodín, tak 
o bezpečnosť nás samotných. 
Nemienime tráviť čas v kaviarňach 
akademickými rečami o antifašizme, 
ale ideme cestou priamej akcie. 
Staviame fyzickú konfrontáciu všade 
tam, kde sa neofašisti zhromažďujú 
a kde šíria svoju nenávisť. Odmieta¬ 
me spoluprácu so štátnymi represív¬ 
nymi zložkami ako i s boľševikmi, 
pretože sú pre nás rovnakými nepria¬ 
teľmi slobody ako samotní neofašisti. 

Bolo by naivné domnievať sa, že keď 
zastavíme fašistov v uliciach Bratisla¬ 
vy, zničíme tým zároveň fašizmus ako 
taký. Aj keď eliminácia neofašistov je 
veľkým víťazstvom a má veľmi blízko 
k úplnej porážke fašizmu, história 
nás učí, že poraziť fašistov vo fyzic¬ 
kom boji nestačí. Jednou z úloh, kto¬ 
rú v AAB sledujeme, je poukázať na 
príčinu vzniku a rozmachu krajnej 
pravice. 

Neofašisti prenášajú zodpovednosť za 
sociálne problémy na minoritné 
skupiny. Vo svojej propagande 


obviňujú prisťahovalcov, že nám 
kradnú prácu ako i miesta na 
vysokých školách a výrazne sa 
podieľajú na kriminalite v krajine. 
To sú práve témy, ktoré najviac 
oslovujú verejnosť a dopomohli 
neofašistom k množstvu víťazstiev 
všade vo svete. V časoch, kedy 
najmä na Slovensku, sa prehlbuje 
sociálna mizéria pracujúcej majo¬ 
rity spoločnosti a sú jej ukrajova- 
né zo dňa na deň stále väčšie 
a väčšie kusy sociálnych práv 
a istôt, kedy vznikajú hladové 
doliny a pracujúci strácajú 
vlastnú dôstojnosť ako i nádej do 
budúcnosti, získava krajná pra¬ 
vica svojimi lacnými riešeniami na 
popularite. Redukovať počet 
cudzincov, zastaviť príliv nových 
utečencov so žiadosťou o azyl 
nerieši vo svojej podstate problém 
kapitalizmu. Sú to práve kapita¬ 
listi so svojou zvrátenou teóriou 
voľného trhu, ktorá vytláča ľudí 
na okraj spoločnosti a nedovolí im 
žiť rovnocenný plnohodnotný 
život. Jedno či sú pôvodu sloven¬ 
ského alebo zahraničného, tak 
ako sa nás snažia ultrapravičiari 
presvedčiť. Sú to práve tieto 
dôvody, ktoré nútia ľudí cestovať 
za prácou do cudziny. Stať sa lac¬ 
nou pracovnou silou, aby mohli 
uživiť svoje rodiny. Ak sa im však 
nepodarí získať prácu a sú z kaž¬ 
dej strany spoločnosti odmietaní, 
jediným prostriedkom ako za¬ 
obstarať obživu sa stáva krimina¬ 
lita. Neobhajujeme zločin! No pre 
nás je najväčším zločinom, ak je 
človeku odobraná vlastná dôstoj¬ 


nosť a sloboda. Je príliš jednodu¬ 
ché odsúdiť, než hľadať skutočné 
riešenia a skutočné príčiny pro¬ 
blémov! Našimi nepriateľmi nie sú 
cudzinci. V rovnakej situácii sa 
môže ocitnúť ktokoľvek z nás. 
Prisťahovaleckou otázkou a obra¬ 
nou tzv. národných záujmov fa¬ 
šisti vo vládach ako na republiko¬ 
vej, tak aj na krajskej úrovni, len 
začínajú. Zastúpenie fašistov vo 
vláde krajiny neznamená nutne 
otváranie koncentračných tábo¬ 
rov. Koncentračnými tábormi 
fašizmus nezačína, ale isto končí. 
Ak sa podarí zrealizovať krajnej 
pravici v Európe víziu „Európy 
národov“, tzv. Euronat, v ktorom 
sú zastúpené takmer všetky 
oficiálne krajne pravicové strany 
v Európe, je ku koncentračným 
táborom už len krôčik. Predtým 
však prídeme o všetky práva 
a slobody, tak ako sa to dialo za 
Tisa v tridsiatych rokoch. Zakáza¬ 
nie opozície, kriminalizácia všet¬ 
kých antifašistov, zrušenie odbo¬ 
rových a sociálnych práv. Škol¬ 
stvo sa stane inštitúciou na kon¬ 
trolu mysle, ktorú vhodne doplnia 
média ovládané vládnou stranou. 

AAB nevytvára na pracoviskách 
a školách len opozíciu proti fašis¬ 
tom, ale i proti príčinám, ktorá 
dovoľujú vzniknúť tejto ideológii. 
Antifašistický boj nutne súvisí 
s bojom sociálnym. Skutočnou 
odpoveďou na sociálne problémy 
nie je hlasovací lístok vo voľbách 
do parlamentu. Skutočnou odpo¬ 
veďou na sociálne problémy je 
radikálna odborová a komunitná 


opozícia voči kapitalizmu! 
Sociálny boj sa nevedie raz za 
štyri roky pri volebných 
urnách, ale každý deň v škole 
a na pracovisku. AAB podporu¬ 
je však len iniciatívy a organi¬ 
zácie, ktoré stavajú na princípoch 
priamej akcie, samosprávy, soli¬ 
darity, priamej demokracie zdola 
a antiautoritárskom princípe. 
Alternatíva nie je vo vláde tvrdej 
ruky. Ani z prava! A ani z ľava! 

Čo teda navrhujeme? Ako sme už 
písali, hlavnou úlohou AAB je 
podnecovať obyvateľov Bratislavy 
k vytváraniu nezávislých antifa¬ 
šistických výborov. Podnecovať 
v každom obyvateľovi Bratislavy 
vlastnú iniciatívu v eliminácii 
fašistov v našom meste. Prebrať 
zodpovednosť za stav Bratislavy. 
Nie voľbou primátora raz za štyri 
roky, ale každodennou prácou 
a striktným odmietaním tolerovať 
fašistov všade tam, kde sa zjavia. 
Jedno rozprášenie fašistickej 
demonštrácie je v reálnom živote 
viac ako tisíc trestných oznáme¬ 
ní. Aj tak zapadnú prachom. 
Spýtajte sa na to nacistov 
z Britskej Národnej Strany. Nie je 
to ale len o fyzickej konfrontácii 
ako sme sa už zmienili. Tá pro¬ 
blém fašizmu komplexne nerieši. 
Fyzická opozícia eliminuje len 
produkt fašizmu - fašistov. Preto 
porazenie fašizmu musí byť úzko 
spojené s odstránením príčin, 
ktoré mu dovoľujú vzniknúť. 
Nezabúdajme, že aj v Nemecku v 
30. rokoch bola parlamentná de¬ 
mokracia a trhový kapitalizmus. 
Bratislavou to len začína! 

(Výňatok z Manifestu AAB. Kompletná 
podoba k dispozícii cez email 
BAcituAFA@uahoo.com , alebo na 
adrese PA) 


červeno- Gerna 
Distribúcia 

Červeno-Čiema Distribúcia je 
spolupracujúcou skupinou Priamej 
Akcie. Distribuuje knihy, časopisy, 
noviny, teoretické spisy, hudbu 
a iné propagačné materiály týka¬ 
júce sa slobodného samosprávne¬ 
ho hnutia a kultúry pracujúcich 
s ponukou vyše 100 titulov. K naj¬ 
zaujímavejším patria materiály od 
českých nakladateľstiev Federácie 
Sociálnych Anarchistov-MAP, Soli¬ 
darity a Československej Anarchis¬ 
tickej Federácie či slovenského Na¬ 
kladateľstva Bod Zlomu. Komplet¬ 
ný zoznam titulov a objednávky na 
adrese: Červeno-Čiema Distribúcia; 
Poste restante; 850 07 Bratislava 57; 
email: ccdistro@uahoo.com 


Gemy kríž 

Čierny kríž je nezávislou skupinou 
pomoci trestne stíhaným a inak 
perzekvovaným protiautoritárskym 
pracujúcim i nepracujúcim. Vznikol 
ako sebaobranná aktivita proti 
diskriminácii, represii a násiliu zo 
strany zamestnávateľov a štátu. 
Obetiam nespravodlivosti sa snaží 
poskytnúť okamžitú a maximálne 
účinnú pomoc - finančnú, 
materiálnu, morálnu a právnu. 
Prirodzene, nie všetci máme čas, 
peniaze a chuť venovať sa takejto 
činnosti dlhodobo, v skutočnosti ale 
môže pomôcť nejakým spôsobom 
každý, niekedy úplnou maličkos¬ 
ťou Nedá to veľa námahy pomôcť 
obetiam pri prekonávaní izolácie, 
osamelosti a zabudnutia za mreža¬ 
mi. Pohľadnica alebo krátky list sú 
vždy obrovským potešením. O tro¬ 
cha viac námahy si vyžaduje po¬ 
moc materiálna: kancelárske potre¬ 
by, bezplatné xeroxovanie, benefič- 
né hudobné nosiče či akékoľvek 
tlačoviny, čo zaženú nudu. Kto rád 
komunikuje s ľuďmi vo svete a je 
jazykovo zdatnejší, môže sa starať 
o kontakty s priateľskými skupina¬ 
mi vo svete či pomáhať so 
získavaním a prekladaním infor¬ 
mácií o prípadoch v zahraničí Iní 
zas môžu robiť solidárne akcie 
v bydlisku a na pracovisku (petície 
či peňažné zbierky). Tí zbehlí 
v právnych záležitostiach môžu 
poskytnúť právnické rady. 
Najjednoduchšou pomocou je 
pravdaže pomoc finančná. 
Jediným zdrojom financií Čierneho 
kríža sú totiž príspevky od tých 
ktorí sa na ňom podieľajú asym- 
patizujú a tie nestačia. Každý 
môže prispieť po svojom. 

Nečakaj až budeš potrebovať 
pomoc ty, pretože bez tvojej 
podpory bude naša činnosť 
dovtedy minulosťou a nebudeš sa 
mať na koho obrátiť. 

Viac informácií na adrese PA alebo cez 
email: ciemy_kriz@yahoo.com 


Prednáška PA 

5. októbra 2002 sme na pozvanie 
trnavských aktivistov pripravili 
prednášku na tému Kapitalizmus, 
sociálna nespravodlivosť a radikál¬ 
ne odbory. Síce bola krátka, no 
následná vyše dve hodiny trvajúca 
diskusia stála skutočne za to. Hla¬ 
vnými témami boli: hodnota práce 
a motivácia, mechanizmus rozho¬ 
dovania a jeho zneužitie a organi¬ 
zácia výroby. Prednášky sa účast- 
nilo priebežne 15-30 ľudí Veľmi 
ďakujeme trnavským aktivistom za 
pozvanie, zorganizovanie prednáš¬ 
ky a občerstvenie. Veľa šťastia 
v ďalšej činnosti! Ak nás chceš mať 
vo svojom meste cj ty, ozvi sa, 
prídeme radi! 
























Skúsenosti 


ŽERME BOHATÝCH 


strana 6 


Poľský hospodársky zázrak v ruinách 

Ostré sociálne bqje našich susedov 


(pokračovanie zo strany 1) 

Na začiatku roku 2002 Poľskom otriasla 
najväčšia vlna protestov za posledných 10 
rokov. Odohrali sa pikety, demonštrácie 
a štrajky. Boli tu protesty baníkov proti plá¬ 
nom vlády zaviesť 6-dňový pracovný týždeň, 
nové normy efektívnosti a reštrukturalizovať 
banícky priemysel, čo by viedlo k uzavretiu 
niekoľkých baní a prepusteniu tisícok ľudí. 
Do ulíc vyšli aj pracujúci z Daewoo Motor, 
ktorá padla kvôli kríze firmy. Môžeme 
očakávať aj protesty rybárov, z ktorých 
mnohí prídu po vstupe do EÚ o prácu. 

Toto je len zopár protestov, ktoré 
prebehli a prebiehajú. Médiá hovoria takmer 
každý deň správy o ďalších akciách. Žiaľ, len 
zriedka sú víťazné. 

Nedostatok solidarity 

Pracujúci v malých podnikoch protestujú 
často, no nikto ich nepočúva. Nie sú dosta¬ 
točne silní, aby bojovali. Vo väčších firmách 
sa zase často dokážu zorganizovať na svoju 
obranu, ale problémom je ich izolácia; nemô¬ 
žu sa spoliehať na solidaritu pracujúcich 
z ostatných firiem. Keď sa protest skončí, nič 
sa už nedeje. Solidaritu niekedy neprejavia 
ani pracujúci v rovnakom odvetví. Keď 
štrajkovali zamestnanci Gdanských lodeníc, 
štetínski lodiari neurobili nič a mohli ste 
vidieť aj také reakcie ako spokojnosť, že 
konkurent má problémy. Gdanský štrajk 
majitelia označili ako ilegálny a jeho vodcov 
prepustili. AF/IP za to vinia aj činnosť 
reformistických odborov (Solidamosc, OPZZ 
atď.). Pracujúci si zvykli, že za nich riešili ich 
vlastné záležitosti. Odbory sa stali predĺže¬ 
nou rukou politických strán a na tých, ktorí 
bojujú za práva pracujúcich, útočia šéfovia aj 
veľké centralizované odbory. 

Nespoliehajme sa na vodcov! 

Spoločnosť sa roky spoliehala na Solidar- 
nosc, ale ich nádeje boli pochované po páde 
„komunizmu“. Všetky ideály, ktoré Solidarita 
predstavovala boli zradené a dôsledkom toho 
dnes sociálnym hnutiam verí v Poľsku len 
málokto. Ľudia sa nádejajú, že kapitalizmus 
sa dá reformovať, že existuje niečo také ako 
kapitalizmus s ľudskou tvárou a že životná 
úroveň sa zvýši. Ďalším dôležitým znakom 
dnešnej spoločnosti je jej značná rozdelenosť 
a absencia ducha solidarity. Kapitalizmus 
dohnal pracujúcich ku konkurencii a boju 
medzi sebou, namiesto spoločnej práce 
v solidarite. Napríklad, Štetínske lodenice. 
Pracujúci z rôznych smien súťažili o to, kto 
uchmatne väčšiu časť plánu, čo viedlo 
k zvýšeniu denných noriem a poklesu miezd. 

Továreň na káble v Ožarówe 

Okupácia káblovej fabriky v Ožarówe svedčí 
o tom, že priama akcia predsa len ešte žije. 
Zamestnanci boli v proteste proti likvidácii 
tejto prosperujúcej firmy, ktorú kúpil 
konkurent Telefonika. Ten sa rozhodol zrušiť 
výrobnú linku a odviezť stroje do Osviečimi. 
Okupáciou tomu pracujúci bránili, pretože 
inej roboty v meste niet. Čin zasluhujúci 
uznanie o to viac, že taktika Telefoniky je 
poštvať pracujúcich proti sebe tvrdením, že 
Ožarów musí padnúť, inak príde o prácu 
4000 ďalších pracujúcich v Poľsku. Kým na 
mzdy by išlo za rok pol milióna dolárov, 100 


ŠTRAJK 

% vlastník Telefoniky je šiestym najbohatším 
mužom v Poľsku s majetkom 1,7 miliardy 
dolárov. Pred pár rokmi bol 14. najbohatším 
mužom, no reštrukturalizácia a prepustenie 
stoviek ľudí priniesli obrovské zisky. Len za 
rok 2001 zarobil pol miliardy. Každý trpí, len 
šéfko si užíva... 

Do boja sa aktívnejšie zapojili v polovici 
novembra aj varšavskí anarchosyndikalisti, 
hoci oficiálne odbory ich odmietli. Spoločne 
s kolegami z Poznane pomáhali držať nočné 
hliadky. Takto sa mohli dozvedieť, že pracu¬ 
júci z podnikov, ktoré vlastní rovnaká korpo¬ 
rácia, konkrétne v Štetine a Bydgoszczi, 
nielenže odmietli podporiť ich štrajk, ale ich 
odbory dokonca spísali petíciu, kde vládu 
žiadajú o vyhodenie „okupantov“ spred brán. 
Asi si myslia, že keď ľudia v jednej fabrike 
prídu o prácu, ich to obíde. Ironické je, že 
štetínska fabrika krátko nato začala 
s prepúšťaním takisto. Štrajkujúci ale neboli 
nahnevaní na svojich kolegov, ktorí takto 
hanebne zlomili solidaritu. Neverili, že by 
toho boli schopní radoví členovia. Ďalej sa 
dozvedeli, že polícia povolala protiteroristic- 
kú jednotku, ktorá vtrhla do materskej školy 
patriacej k továrni. Otázka je, kto je tu tero¬ 
rista, keď ide o jasné zastrašenie a terčom sú 
navyše ich deti. V tento chvíli boli okupanti 
vo výbornej pozícii - behom pár minút mohli 
zvolať stovky ľudí na pomoc (v okolí sú 
bytovky bývalých zamestnancov). Bezpeč¬ 
nostná služba aj polícia tak stála pred 
veľkými problémami. Anarchisti plánovali 
prísť späť s kolektívom Jedlo Namiesto 
Zbraní (JNZ), ktorý by varil a taktiež 
zorganizovať nejaké aktivity pre deti. 

26. 11. 2002, 3:30 ráno - bezpečnostná 
služba podnikla útok na asi 200 hliadkujú¬ 
cich a jedného zranila. Hliadkujúci po útoku 
zavolali dobrovoľných hasičov, ktorí svoje 
hadice namierili na bezpečákov a plným prú¬ 
dom to do nich napálili! Neskôr dorazila štát¬ 
na polícia a pokúsila sa otvoriť brány. V tej 
dobe už prebiehala blokáda hlavnej cesty 
Poznaň-Varšava vedúcej blízko továrne. 
Nákladiaky, ktoré prišli naložiť výrobnú linku 
schytali spŕšku tehál a kameni. Došlo 
k zatknutiu 10 ľudí. Niektorí vodiči za 
takýchto podmienok odmietli nakladať, žiaľ, 
večer už boli niektoré stroje vyvezené. 
Okupácia trvala 210 dní. 

Boj pokračoval ďalej a ostro. Odborári, 
mladí i starí, matky s deťmi a futbaloví 
„hooligans“ sa viackrát pokúšali preraziť 
policajnú líniu a blokovať vychádzajúce 
nákladiaky. Zástupcovia miestnych odborov 
vyhlásili, že továreň sa pokúsia opäť obsadiť. 
Do mesta sa začali chystať ďalší ľudia 
z celého Poľska. 

Hoci tieto akcie vyzerajú veľmi povzbu¬ 
divo, je pravdou, že 1. decembra bojovalo 
z pôvodných 900 zamestnancov len 60-70 
(vrátane anarchistov). Napriek tomu, svoj boj 
nevzdávajú a majú podporu komunity, i keď 
len pasívnu. Vo fabrike je stále obrovské 
množstvo strojov a môže trvať aj mesiac, kým 
sa úplne vyvezú. Polícia prisľúbila ochranu 
transportu len na 7 dní. Viacerí štrajkujúci 
vnímajú svoj boj v širších súvislostiach ako 
boj proti ekonomickým reformám a politike 
posledných 12 rokov. Bolí to, ale uvedomujú 
si, že s danou mierou apatie poľskej spoloč¬ 
nosti nedosiahnu svoj cieľ. Nezlomil ich ani 
mráz, represie polície či všadeprítomný pocit 
beznádeje. Mrazy (až -20° C) využili na polia¬ 
tie cesty vodou, čím značne zbrzdili vyvážanie 
strojov. Dokonca útočili aj zápalnými fľaša¬ 
mi, pričom si svoje tváre nezahalili, takže je 
možné, že pocítia ďalšiu vlnu represie. Kaž¬ 
dopádne, jedna veľká skúsenosť im zostane 
navždy v pamäti a aj tí najslušnejší už po¬ 
líciu nenazvú inak ako „tých psov“ a už je im 
jasné, že slúži bohatým zlodejom a nie ochra¬ 
ne ľudí pred násilím zo strany bezpečákov. 

Príbeh Štetínskych lodeníc 

Ako mnohé veľké firmy, aj Štetínske lodenice 
(ŠL) nedávno zamestnávali veľkú časť pracu¬ 
júcich v regióne. ŠL boli donedávna jedným 
z najväčších výrobcov lodí na svete - pýcha 
poľskej privatizácie. Pracujúci mali slušné 
platy a podmienky. Na bankrot nikto ani ne¬ 
pomyslel. Skupina podnikateľov napojená na 
politické špičky a ex-primátora Štetina však 
zanechala lodenice v ruinách. Machinácie, 
špekulácie, prevody majetku, rozdrobenie 
firmy na viacero malých, nevýhodné zmluvy 


a krátkodobé úvery, neschopnosť splácania 
ich a následný rast výrobných nákladov, toť 
privatizácia akú ju poznáme aj u nás. 

V novembri 2001 už nebolo ani na 
mzdy ani na dokončenie lodí. Každý vedel, že 
nejde o dočasný problém, štátne úrady však 
nezasiahli, médiá mlčali a odbory predstiera¬ 
li, že majú všetko pod kontrolou. A pracujúci 
im uverili. Avšak, v januári 2002 toho mali 
už dosť. Tri mesiace bez výplat urobilo svoje. 
Zorganizovali spontánne verejné zhromažde¬ 
nia. Odbory ich odmietli podporiť a postavili 
sa na stranu šéfov (niekoľko odborových 
byrokratov bolo dokonca v dozornej rade ŠL). 
Na zhromaždení sa lodiari dohodli na 
požiadavke okamžite vyplatiť všetky mzdy 
a vypracovať program záchrany lodeníc. 

Počas prvého protestu museli majitelia 
vysvetliť ako došlo k zruinovaniu podniku 
a dostalo sa im spŕšky „rôznych predmetov“. 
Prezident odborov „Stoczniowiec“, ktorý pra¬ 
cujúcich celý čas klamal bol takmer zlynčo- 
vaný. Výsledok - do týždňa bola poskytnutá 
banková pôžička a všetko sa zdalo byť v nor¬ 
mále. Predsa len, jedno ráno bolo pracujú¬ 
cim oznámené, že si musia zobrať nútenú 2- 
týždňovú dovolenku, lebo ŠL nemajú peniaze 
na udržanie výroby a banky nechcú poskyt¬ 
núť nové pôžičky. Ukázalo sa, že minulá 
pôžička sa nepoužila na dostavanie lodí, ale, 
mimo iné, na zaplatenie dividend vlastníkom. 
Po 2 týždňoch im zas povedali, že sa práve 
jedná o pôžičke, musia počkať a niektorí si 
„dovolenku“ aj predĺžiť. V práci ich tak z 12 
tisíc zostalo tisíc. Mesiac nato už ani tých 
tisíc. Začala príprava okupačného štrajku, no 
po vyjednávaniach sa od toho upustilo, lebo 
vlastníci sľúbili vyplatiť mzdy. To sa aj stalo, 
výroba bola ale na ďalší mesiac zastavená. 
Pracujúci sa začali obávať o zamestnanie. 
Zorganizovali stretnutia a pouličné demon¬ 
štrácie za podpory komunity. Štetínske 
politické elity dostali strach z rozšírenia 
protestu do iných firiem. 

Kecanie - cesta prehry a zrady 

V máji si pracujúci zorganizovali niekoľko 
stretnutí. Všetko sami, bez odborov. Verejné 
zhromaždenia boli najväčšou obavou, lebo 
nikto nad pracujúcimi nemal kontrolu. Ako 
poistka bol počas jedného stretnutia vytvore¬ 
ný Protestný výbor. Všetko najprv vyzeralo 
spontánne. Členovia FA tu vydávali spoločné 
noviny s odbormi Solidarita '80, kde písali 
o samospráve a priamej demokracii. Žiaľ, ich 
obavy a nedôvera k istým predným členom 
výboru, ktorí mali sklon umlčať odpor, sa po¬ 
tvrdili. Časom došlo k tomu, že obyčajní pra¬ 
cujúci na mítingoch už nemali hlas. Výbor 
začal viesť jednania s vlastníkmi a vládou, 
namiesto toho, aby si zvolil cestu priamej 
akcie. Pracujúcim oznámil, aby trpezlivo ča¬ 
kali na výsledky jednaní. Iniciatíva mladých 
lodiarov bola potlačená. Mnohí lodiari sa 
potom prestali účastniť stretnutí. Vyšli do 
ulíc, aby úplne zablokovali mestskú premáv¬ 
ku. Nie nadlho. Výbor polícii prezradil smer 
pochodu a premávka bola odklonená. Počas 
jedného pochodu však lodiari zablokovali 
cestu do centra, čo výbor prekvapilo. Došlo 
k stretu s políciou, no útok pracujúci 
odrazili! Výbor označil lodiarov, ktorí sa 
stretu účastnili za „provokatérov“ (všetci však 
pri sebe mali lodiarske preukazy). Hlásal 
politiku pokoja a obyvateľom, ktorí protesty 
podporili, zamedzil v účasti na stretnutiach. 
To viedlo k izolácii od zbytku obyvateľstva. 
Anarchisti, ktorí lodiarom pomáhali a účast¬ 
nili sa protestov, boli políciou zo stretnutí 
vykopnutí. Radikálni pracujúci už mali dosť 
urážania a bránenia v prejave na stretnu¬ 
tiach a prestali na ne chodiť taktiež. Hlav¬ 
nou príčinou oslabenia odporu bola nechuť 
Výboru prísť s nejakými rozhodnutiami. 

Časť zamestnancov našla prácu v nových 
lodeniciach (s horšími podmienkami) 
a v iných firmách. Protest, ktorý mohol viesť 
k vlne štrajkov po celom Poľsku, bol účinne 
potlačený a presmerovaný do debaty a dis¬ 
kusie, namiesto štrajkov a priamej akcie. 

Anarchosyndikalistická kritika - 
nová nádej? 

Kritika anarchistov však asi padla na úrodnú 
pôdu a iskru nádeje vniesla akcia z 7. augu¬ 
sta. Lodiari usporiadali solidárnu demonštrá¬ 
ciu so ženami v textilnej továrne Odra, ktoré 
nedostali svoje mzdy a už dlhšie štrajkovali 
a odmietali pracovať viac ako 6 hodín denne. 
Sprievod najprv privítal robotníčky. Lodiari 


následne zamierili do kančiu riaditeľa 
a skandujúc „Už ideme po zlodeja!“ vrazili 
dnu. Podľa prítomných novinárov mal riadi¬ 
teľ hrubo urážať lodiarov, ktorých to vytočilo. 
Strhli z neho sako a košeľu, vyvliekli pred 
budovu na traktore a hádzali po ňom vajíčka 
(starý ľudový zvyk spojený so zbavovaním sa 
pánov). Potom ešte dostal rany päsťami a ko¬ 
pance a podarilo sa mu utiecť. Za tento pôso¬ 
bivý čin bolo zatknutých päť lodiarov. Výbor 
samozrejme vyjadril ľútosť nad „incidentom“. 
AF/IP od začiatku kritizuje taktiku 



vyjednávania. Medzi akcie, ktoré robili patrí 
aj odvážny piket (7. 9. 2002) pred kostolom, 
kde si Solidarita pripomenula svoje 
výdobytky z boja v roku 1980. Verbálne 
zaútočili na ex-ministrov Solidarity, ktorí boli 
vo vláde známej krutými opatreniami proti 
pracujúcim. Rozdávali tlačoviny a niektorí 
radoví členovia im vyjadrili podporu 
a pogratulovali. 

Nové protesty sestričiek 

15. novembra usporiadalo asi 100 sestričiek 
a ďalších pracujúcich pouličnú blokádu vo 
Wroclawe. Išlo o protest proti nevyplácaniu 
miezd (osem zamestnancov nemocnice Rydy- 
giera dokonca drží hladovku). Na akciu bru¬ 
tálne zaútočila polícia a 11 ľudí muselo byť 
hospitalizovaných, vrátane niekoľkých anar¬ 
chistov a ďalších podporovateľov protestu. 
Sestričky začali blokovať nemocnicu 
s pomocnou rukou anarchistov z kolektívu 
JNZ, ktorí im varia. Svoju pomoc ponúkli aj 
ľudia, ktorým anarchisti kedysi pomohli pred 
vysťahovaním z ich domovov. Miestne média 
anarchistov obvinili z organizovania protestu. 
Túto lož sestričky popreli a postavili sa za 
zadržaných aktivistov. 



Sestričky varujú pred podobnými akcia¬ 
mi v celej krajine kvôli masovému prepúšťa¬ 
niu a nevyplácaniu miezd. Ak sa pozrieme 
na december 2000 a masové priame akcie 
sestričiek (vrátane niekoľkodennej okupácie 
ministerstva zdravotníctva), zistíme, že to 
nemusia byť len silné reči. 25. 11. 2002 sa 
konala demonštrácia proti zatvoreniu nemoc¬ 
nice Rydygiera a mizérii ďalších nemocníc 
v celej krajine. Akcie sa popri zamestnancoch 
účastnili aj nezamestnaní, študenti, dôchod¬ 
covia, susedia, squateri a ľudia z AF, ktorí vo 
svojom prejave zdôraznili silu protestu práve 
na základe organizovanosti na samospráv¬ 
nom základe, solidarite a podpore komunity. 

Poľská vláda chystá utratiť desiatky miliárd 
na bojové lietadlá (prinajmenšom o 30 % 
predražené v porovnaní s offsetovým 
systémom, ktoiý by ale bol v rámci EÚ aj 
NAFTA ilegálny). Aký to nádherný svet... 


Na žiadosťIP bol 27. 9. 2002 veľvyslancovi Poľskej 
republiky predaný protestný list PA. Udialo sa tak 
v rámci celopoľského a celosvetového dňa akdí na 
podporu zamestnancov podniku H. Cegielski 
v Poznani, kde bol ohlásený plán masového 
prepúšťania (asi 1000 ľudí). Iniciatíva vyšla 
priamo z podniku. 



Španielska vláda si začiatkom roku zmyslela, že 
zakáže pitie alkoholu na verejnosti. V praxi by 
to znamenalo viac policajtov v uliciach 
a nutnosť reorganizácie miestnych policajných 
zložiek. Vzhľadom na to, že miestnym 
policajtom by to prinieslo určité problémy, 22. 
2. 2002 vyšli protestne do ulíc Madridu. Čo sa 
však nestalo - došlo k stretu s národnou 
policajnou jednotkou (v „robocop“ výstroji) 
a výsledok bol úžasne pôsobivý. Robocop fízli 


Keď fízel bije fízla 

urobili to, v čom sú najlepší a keďže rozkaz je 
rozkaz, nech už je akokoľvek absurdný, hlava- 
nehlava začali mlátiť všetkých svojich kolegov. 

V novembri sa podobná príhoda udiala aj 
v nemeckom Hamburgu, kde tisíce mladých 
protestovalo proti zničeniu miestneho 
nelegálneho squatu (pomenovanie pre 


nevyužívaný priestor obsadený za účelom 
bývania a organizovania kultúrnych akcií). Boli 
na nich nasadení robocop fízli, ktorí ale nevedeli, 
že v dave je niekoľko ich kolegov v civile, ktorí 
mali celú akciu sledovať. Márna bola snaha 
ukazovať služobné preukazy. Aj dve rozbité hlavy 
potešia. Obete policajnej buzerácie a násilia 
museli mať z týchto prešľapov riadnu švandu. 
Sledovať ako jedni fízli roznášajú na kopytách 
druhých, to sa nevidí každý deň. Len tak ďalej! 




























